Universitetlərdə nəticəli elmi fəaliyyətin keyfiyyətinin yüksəldilməsinə strateji baxış\n“Elm müstəqil Azərbaycanın dövlət siyasətinin prioritet sahələrindəndir. Alimlərimizin yüz illər boyu dəyərini itirməyən əsərləri bəşəriyyətin intellektual inkişafına xidmətin parlaq nümunəsidir”\nFəlsəfi anlamda elm hər bir cəmiyyətin üstqurum elementidir. Mahiyyət etibarilə bazis münasibətlərindən asılı olan bu element, eyni zamanda, nisbi müstəqildir və nəticə etibarilə siyasət, əxlaq və din kimi cəmiyyətin bazisinə fundamental təsir gücünə malikdir. Klassik iqtisadi nəzəriyyədə deyildiyi kimi, “ayrı-ayrı iqtisadi dövrlərin fərqi onda deyil ki, nə istehsal olunur, məhz bundadır ki, necə istehsal olunur, hansı əmək alətləri ilə istehsal olunur”. Təcrübə əsasında tamamlanmış biliklər olmadan nə əmək alətlərini təkmilləşdirmək, nə də istehsalın keyfiyyətli necəliyini təmin etmək olar.\nDeməli, keyfiyyətli və səmərəli nəticə verən elmi fəaliyyət olmadan hər hansı bir toplumun strateji tərəqqisi ciddi basqı altına düşə bilər. Buna imkan verilməməsi üçün elmi fəaliyyətin bütün istiqamətləri cəmiyyətin diqqət mərkəzində saxlanılmalıdır.\nİnkişaf etmiş müasir dünyada elmi fəaliyyət əsasən iki istiqamətdə: elmi-tədqiqat institutlarında və universitetlərdə reallaşdırılır. İstiqamətindən asılı olmayaraq əgər elmi fəaliyyət düzgün və səmərəli təşkil edilirsə, onda bu fəaliyyətə yönəldilmiş maliyyə kapitalı, tsiklin sonunda, müxtəlif iqtisadi məkanlarda 1:3-ə, 1:5-ə nisbətində yeni maddi dəyər yaratmış olur.\nDünyanın əksər dövlətlərində olduğu kimi Azərbaycanda da elmin maliyyələşdirilməsinin əsas mənbəyi dövlət vəsaitləri hesab olunur. Funksional istiqamətlərə uyğun olaraq 2019-cu il dövlət büdcəsinin xərcləri içərisində elmə çəkiləcək xərcləri aşağıdakı cədvəldə görmək olar.\n2019-cu il dövlət büdcəsində elm üzrə proqnozlaşdırılan xərclər (min manatla)\n2019-cu il proqnozunun\n2018-ci il proqnozu ilə müqayisəsi\n2017-ci il ilə müqayisəsi\nElm üzrə xərclər\nGöründüyü kimi, 2019-cu ildə elmə çəkiləcək xərclər ümumi büdcə xərclərində nəzərəçarpacaq dərəcədə olacaq. Bu, 2017-ci ilin müvafiq göstəricilərindən 29,5 faiz, 2018-ci il proqnozundan isə 11,0 faiz çox olacaq. Elmə çəkilən xərclərin maiyyələşdirmə tempi bundan sonra da diqqət mərkəzində saxlanılacaq.\nQərbin inkişaf etmiş ölkələrində də bu sahəyə vəsait yönəldilməsi xüsusi prioritet kəsb edir. ABŞ, Çin, Almaniya kimi ölkələrdə də bu işdə böyük irəliləyişlərə nail olunub. İqtisadi potensial baxımından böyük olmayan Estoniya, Sloveniya, Slovakiya və başqa bu kimi Avropa Birliyi ölkələrində də innovasiya layihələrinə, elmi-tədqiqat hazırlıqlarına milyonlarla avro vəsait xərclənməkdədir.\nAzərbaycan Respublikası Prezidenti cənab İlham Əliyevin rəhbərliyi altında iqtisadi artım strategiyası YDM-nin, dövlət büdcəsinin gəlir və xərclərinin, əhalinin real pul gəlirinin artırılması yolunda nəhənq işlər görülür və daha böyük nəticələr əldə ediləcək. Bu isə o deməkdir ki, elm və təhsilə dövlət dəstəyinin dayanıqlı olmasına münbit şərait yaradılacaq.\nDeməli, məhsuldar qüvvələrin sürətli inkişafı üçün elmə xüsusi diqqət verilməsi tarixi vacib məsələlərdən hesab olunmalıdır. Bu baxımdan istər elmi-tədqiqat institutları və universitetlər səviyyəsində, istərsə də sənaye klasterləri və startaplar miqyasında elmi tədqiqatlara bütün maliyyələşmə mənbələri vasitəsilə dəstək verilməlidir.\nBəllidir ki, çağdaş dünyamızda cəmiyyətin aparıcı qüvvələrindən biri də universitetlər hesab olunur. Müasir tələblərə və çağırışlara cavab verən universitetlər həmin cəmiyyətlərdə bir növ lokomotivlərə çevrilir və dövrünün ictimai, siyasi, iqtisadi təşkilati və mənəvi tərəqqisinin mənbəyi kimi çıxış edirlər.\nDünyanın hər yerində universitetlər 2 fundamental əsas üzərində fəaliyyət göstərir: tədris və elm. Elmi araşdırmaları zəif olan universitetlərin tədrisi də, təhsili də güclü ola bilməz. Bu baxımdan bu məsələnin elmi müstəvidə öyrənməsi özü-özlüyündə artıq çox böyük əhəmiyyət və aktuallıq kəsb edir. Tədqiq etdiyimiz bu məsələdə diqqətverici məqamlardan biri də bundan ibarətdir ki, universitetlərdəki elmin inkişafı ilə elmi-tədqiqat institutlarındakı elmin inkişafı anlayışlarını bir-birindən fərqləndirməyi bacarmalıyıq. Belə ki, birincinin özəlliyi, məhz elmi bilikləri anditoriyalara dərhal daşımaqdan ibarət olduğu üçün o, tədrisin keyfiyyətinin yüksəldilməsində, yeni biliklərin kütləviləşdirilməsində müstəsna əhəmiyyət daşıyır.\nBu baxımdan kafedralardakı elmin qayğısına qalmaq, onu metodiki, təşkilati-iqtisadi və informasiya baxımından möhkəmləndirmək, - hər bir universitetdə prioritet istiqamətlərdən hesab edilməlidir. Digər tərəfdən, kafedralardakı elmi inkişafı dəstəkləmək, elə mahiyyət etibarilə, ixtisasın keyfiyyətinin artırılması, onun müasir dövrün tələblərinə uyğun təkmilləşdirilməsi demək olardı.\nTam qətiyyətlə demək olar ki, məhz kafedralardakı elmi-tədqiqatların dərinləşdirilməsi son nəticədə ixtisas biliklərinin dərinləşməsinə və keyfiyyətli ixtisaslı kadrların hazırlanmasına şərait yarada bilər. Dünya təcrübəsi alternativ yola sahib deyil. Deməli, kafedradakı elmi işin dəstəklənməsi prosesi universitetlərdəki elmi fəaliyyəti nizamlayan bütün qurumlar tərəfindən diqqət mərkəzində saxlanılmalı və ona dəstək verilməlidir.\nBir məsələyə xüsusi aydınlıq gətirərək toxunmaq istərdim. Avropanın və ABŞ-ın bir sıra qabaqcıl universitetlərinin alimləri aspirantura, indiki dildə desək, doktorantura proqramlarına əsaslı şəkildə yenidən baxılmasını, bəziləri isə nə qədər paradoksal səslənsə də, mövcud şərtlər daxilində, ümumiyyətlə, ləğv edilməsini təklif edirlər.\nMəncə, radikal islahatlar doktorluq tədqiqatlarının həm təşkilati, həm də mahiyyət tərəflərini bir kompleks şəklində əhatə etməlidir. Xüsusilə də tədqiqatların mahiyyət tərəfi belə bir sadə həqiqəti dərk etməyimizi tələb edir ki, əgər elmi-tədqiqat işinin praktiki tətbiqi mümkün deyilsə və o, konkret praktiki nəticəyə söykənmirsə, onda onun cəmiyyət üçün faydalılığı böyük sual doğurmaya bilməz.\nBəzən Qərb alimləri elmi tədqiqatların həddən artıq ixtisaslaşdırılmasının əleyhinə çıxır, mövzuların bir növ xırdalanmasını, onun praktiki nəticələr baxımından səmərəsizliyini vurğulayırlar. Həqiqətən real təcrübə artıq çoxdan sübut edib ki, elmi tədqiqatlardan hasil edilən real iqtisad səmərə, əsasən ixtisaslararası, fənlərarası layihələrin icrası nəticəsində əldə edilə bilər.\nLakin bu, eyni zamanda, zəruri ixtisaslaşmanı və onun daha da rasional dərinləşdirilməsini inkar etmir. Ən sadə şəkildə ifadə etmiş olsaq, bu, o deməkdir ki, institusional əsasları formalaşmış hər bir iqtisadi kateqoriya - bir ixtisas, hər ixtisas isə ayrıca bir kafedra ehtiva edir və etməlidir.\nFikrimcə, XXI əsrdə universitetlərdə doktorantura pilləsində elmi-tədqiqatların inkişafı vektoru məhz göstərdiyimiz 2 istiqamət üzrə, yəni bir tərəfdən ixtisasın dərinləşdirilməsi, digər tərəfdən isə fənlərarası, ixtisaslararası layihələrin kombinləşməsi yolu ilə aparılmalıdır. Son nəticədə doktorantura təhsili kafedral elmi-tədqiqatları stimullaşdırmalı və bu fəaliyyəti ən səmərəli şəkildə tənzimləməlidir. Çünki mahiyyət etibarilə yaradıcı insan əməyi olan elmi fəaliyyət heç bir bürokratik təsirlərlə hüdudlana və müəyyən çərçivələrə salına bilməz. Əksinə, reqlamentləşdirmədən kənar tam sərbəstlik, məsuliyyət və səmimi mühit elmi yaradıcılığı mənalı, həvəsli və dəyərli edə bilər.\nEtiraf edək ki, universitetlərin bəzi strukturlarında elmi fəaliyyətlə bağlı qəbul edilən qərarlar peşəkar kargüzarlıq səviyyəsindən o tərəfə keçmir, elmi fəaliyyəti asanlaşdırmaq əvəzinə, onun yolunda mənasız sədlərə çevrilir. Nəticədə daha təhlükəli bir tendensiya - real işi stimullaşdırmayan, yaradıcılıqdan uzaq, onun ancaq imitasiyasını yaradan bir atmosfer formalaşır. Belə mühitdə yazılan və müdafiə edilən dissertasiya tədqiqatları isə heç kimə lazım olmur.\nBu baxımdan yaxın perspektivdə elmi fəaliyyətin yaradıcı mühitinin daha da yaxşılaşdırılması üçün kafedraların səlahiyyətlərinin və məsuliyyətinin artırılması işi davam etdirilməli, onların elmi potensialına arxalanmalı, idarəetmə strukturları ilə bir-birinin işinə mane olmaq deyil, əksinə, işbirliyinə söykənən tərəfdaşlıq etibarının möhkəmləndirilməsindən ibarət olmalıdır.\nUniversitetlərdə elmi fəaliyyətin təşkili işində hər şey istisnasız olaraq “əsas istehsal” prosesinə tabe edilməlidir. Ali məktəblərdə “əsas istehsalı”n məhz tədris və elmi fəaliyyət olduğunu, bunun mənbəyinin isə öz növbəsində məhz kafedralarla bağlılığını nəzərə alsaq, onda toxunduğumuz məsələnin aktuallığı bir daha aydın görünmüş olar. Dünyamızda daim gedən inkişaf prosesləri elm və bürokratiyanı bir-birindən istisna etməyə məhkumdur. Tarixi gerçəklik də bunu böyük alman kansleri Otto Bismarkın “Ölkəni inkişaf etdirib irəli aparan elm və təhsildir” kəlamında bir daha sübut edib.\nVurğulamaq istədiyim budur ki, universitet idarəetmə qurumları ixtisas kafedralarının fəaliyyətinə maksimum əlverişli mühit yaratmalı, onun səmərəliliyinin yüksəldilməsinə imkan verən təşkilati tədbirlər icra etməli, bürokratik kargüzarlıqdan uzaq olmalı və nəticə etibarilə, yaradıcı qurumlar kimi “əsas istehsal” prosesinə məhz xidmət etməlidirlər. Universitetlərin perspektiv inkişafı bu fundamental prinsipi nəzərə almadan mümkün deyil.\nAli məktəblərdə yaradıcı tədris və elmi mühitin formalaşmasında Azərbaycan Respublikası Prezidentinin 16 noyabr 2018-ci il tarixli Sərəncamı ilə təsdiq etdiyi “2019-2023-cü illər üçün Azərbaycan Respublikasında ali təhsil sisteminin beynəlxalq rəqabətliliyinin artırılması üzrə Dövlət Proqramı”nın da mühüm rolu şübhəsizdir. Bu baxımdan hər bir universitetdə tədris və elmi fəaliyyətin rəqabətliliyinin yüksəldilməsi üçün yaxın perspektivdə çox ciddi addımlar atılması məqsədəuyğun hesab edilməlidir.\nAzərbaycan Dövlət İqtisad Universitetinin “Maliyyə və maliyyə institutları” kafedrasının müdiri, iqtisad elmləri doktoru, professor, Əməkdar müəllim


Rusiyalılar kimi dəstəkləyir: Azərbaycanı yosa Ermənistanı?\nRusiyalılar ölkələrinin Ermənistan-Azərbaycan Dağlıq Qarabağ münaqişəsinin sülh yolu ilə həllinə kömək ola biləcəyinə inanırlar.\n24saat.org “İzvestiya” nəşrinə istinadən xəbər verir ki, Ümumrusiya İctimai Rəyin Öyrənilməsi Mərkəzinin (ÜİRÖM) bu yaxınlarda 46 bölgənin 130 yaşayış məntəqəsində, 1,6 min nəfər arasında keçirdiyi sorğunun nəticələri bunu deməyə əsas verir.\n36% düşünür ki, Rusiya müşahidəçi mövqeyində dayanmalıdır. 2014-cü ildə bu göstərici 60%-ə çatırdı.\nRusların 4%-i Ermənistan və separatçı “Dağlıq Qarabağ”ın, 2%-i isə Azərbaycanın tərəfində durmağı məqsədəuyğun hesab edir.


Körpələr çeynəməyi necə öyrənir? | Sağlamlıq Ən Böyük Xəzinəmizdir\n02 Avqust 2016\tKörpələrə qulluq\n302 Oxumalar Körpələr çeynəməyi necə öyrənir?\nUşağa qaşıqdan və stəkandan istifadə etməyi öyrətməklə yanaşı, onu yeni yeməklərə də alışdırmaq lazımdır. Artıq 7-8 aylığına gəlmiş uşaq yeməyi çeynəməyi də öyrənməlidir. Uşaq lazımınca çeynəməsə pis inkişaf edər və dişləri düzgün çıxmaz. Uşaq otura bildiyi zaman onun əlinə çeynəmək üçün çörək vermək olar. Əvvəlcə uşağa çörəyi içi ilə birgə, sonra isə təkcə qabığını vermək lazımdır. Daha sonra isə onlar özləri yavaş-yavaş çeynəməyi öyrənəcəklər və buna vərdiş edəcəklər.\nÇörək qabığı verilən uşağa yumşaq meyvələrdən də kəsib vermək olar. Uşağın dişi çıxdıqdan sonra ona tədricən meyvələri əzmədən vermək lazımdır. 9-10 aylıq uşağa alma dilimlərini nazik kəsib vermək olar. Bu uşağın çeynəməni öyrənməsinə doğru bir addım olar. Çünki alma şaftalı kimi rahat çeynənmir. Alma bərk olduğu üçün onu çeynəmək lazım gəlir və bu da diş ətinin möhkəmlənməsinə səbəb olur. Bir-neçə ay sonra isə almanı dilimləməkdənsə, qabığını soyub, bütöv vermək daha məqsədəuyğun sayılır.\nƏt tikələrini çeynəmədən udan uşaq digər uşaqlardan daha çox yeyir. Çünki onun yedikləri həzmə getmədən bağırsaqlardan xaric olur. Ona görə də azı dişləri çıxana qədər uşaqlara tikə ət vermək düzgün sayılmır.\nUşaqların meyvə və tərəvəz yeməsi onun çeynəmə qabiliyyətinin formalaşmasını göstərmir.\n2 yaşına yaxın əksər uşaqların qapalı diş sırası (ən az 16 diş) əmələ gəlir, uşaq yumşaq çörəyi, bişmiş tərəvəzi, yumşaq meyvələri çeynəyir.\nUşağa yeməkdən sonra meyvə çeynəməyi öyrətmək mümkün olsa, çox yaxşıdır.\nYaş yarımlıq, çeynəməyi bacaran uşaqlar üzümü, qarağatı, noxudu çeynəməyib bütov udur, ancaq bir az yumuşaq qidaları rahatca çeynəyib uda bilir .Ona görə də bu yaşda uşağa, çeynəməyi öyrənsin deyə daha bərk şey vermək lazımdır. Uşaq 2 yaşda əti rahatca çeynəyə bilir.\nÇeynəmə prosesi dişləri möhkəmlədir. Yeməkdən sonra bərk meyvə çeynəmək azyaşlının dişlərinin arasında qalmış ətlərin çıxmasına səbəb olur və arxa dişlərin çıxma prosesini sürətləndirir.\n7-8 aylığ Çeynəmə prosesi diş sırası korpe Körpələr çeynəməyi necə öyrənir? körpəyə qulluq\t2016-08-02\nloading... Əvvəlki Şəkərli diabetin ağırlaşmaları\nSonrakı Qırmızı şərab və qırmızı üzüm – xərcəngin dərmanıdır


Haqqımızda – City Finance\n“City Finance” bank olmayan kredit təşkilatıdır. BOKT 2014-cü ildən Azərbaycan Respublikası Mərkəzi Bankı tərəfindən verilmiş lisenziya əsasında fəaliyyətə başlayaraq müxtəlif növ kreditlərin verilməsi xidmətini göstərir.\n“City Finance” uzun müddətli və aşağı faiz dərəcəli kredit təklifləri ilə bərabər rahat ödəmə üsulları da təklif edir. Şirkətin iş prinsipini müştəriyə yönəlik fəaliyyət, yüksek keyfiyyətli və daha sərfəli şərtlərlə xidmət etmək təşkil edir.\nMaliyyə imkanlarının artması, daxili və xarici yatırımlar şirkətə resurslarını effektiv artırılmasına və daha geniş xidmət spektri təmin etməsinə şərait yaradır. Bundan əlavə “City Finance” fiziki imkanlarını da genişlədərək müştərilərinə respublikanın istənilən bölgəsində xidmət göstərərək rahat şəkildə kredit alınmasını təmin edir.\nMüştərilərə daha keyfiyyətli xidmət vermək, bizneslərə layihələrində dəyər qatmaq və ölkə iqtisadiyyatına dəstək olmaq.\nMüştərilərə maksimal dərəcədə faydalı olmaq.\nQabaqcıl və daha güclü maliyyə qurumuna çevrilmək.


Oxu.az 01.08.2021 34\nRusiyanın Kaluqa bölgəsində “Adler-Moskva” marşrutu ilə hərəkət edən sərnişin qatarı yük maşını ilə toqquşub.\nBu barədə “Kubanskiye novosti” xəbər yayıb.\nMəlumata görə, sement daşıyan maşınının sürücüsü hadisə yerində həlak olub. Qatarın sərnişinləri arasında xəsarət alan yoxdur.\nTags: # Rusiya # Kaluqa # Xəsarət\nBu xəbər Oxu.az saytından 01-08-2021 05:10 tarixində götürülmüşdür.\nNazirlər Kabineti yanında Operativ Qərargahdan Azvision.az - a verilən məlumata görə, bir gündə birinci mərhələ üzrə vaksinasiya olunanların sayı 15 542, ikinci mərhələ üzrə vaksinasiya olunanların sayı 47 920 nəfərdir.\nPerm qatilinin ayağı amputasiya olunubDünən Rusiyanın Perm şəhərindəki ali məktəbdə kütləvi qətl törədən Timur Bekmansurovun səhhəti ağırdır. Sosial şəbəkələrdə yayılan məlumatlara görə, bir neçə əməliyyat keçirən cinayətkarın sol ayağı dizədək amputasiya edilib.\n- Vətən uğrunda canını qurban deyən hərbçimizə laqeyd münasibət. 44 günlük müharibədə yaralanan qazi niyə əllilik ala bilmir? Baku TV araşdırmağa çalışdı. - Ölkədə daha 15 steam mərkəzi yaradılacaq.\nQətlə yetirilən Fəridə Qasımova Mərhumun anası Tərgül Əcəmova deyib ki, hadisədən bir neçə gün əvvəl qızının evində olub: "Mənə bir səs yazısı dinlətdilər, dedilər ki, Fəridənin səsidir, başqasıyla danışır. Fəridənin anası Tərgül Əcəmova deyir ki, qızı qətlə yetirilən zaman orada qaynanası və qaynının yoldaşı olub.\nSankt-Peterburqda 23 yaşlı kişi seksoloq işləyən həyat yoldaşını bıçaqlayıb, sonra 13-cü mərtəbədən atıb. Gənc ərin həyat yoldaşınını boynuna və başına bıçaqla ən azı 10 dəfə zərbə vurduğu, sonra eyvandan atdığı məlum olub.


“Müstəqilliyimiz əbədidir” adı altında dəyirmi masa\nCəfər Cabbarlı adına Respublika Gənclər Kitabxanasında 18 oktyabr 2018-ci il tarixdə “Müstəqilliyimiz əbədidir” adı altında dəyirmi masa keçirildi.\nTədbiri giriş sözü ilə kitabxananın elmi işlər üzrə direktor müavini Xalidə Musayeva açıb bildirdi ki, 1991-ci il oktyabrın 18-də Ali Sovetin sessiyasında tarixi sənəd, “Azərbaycanın dövlət müstəqilliyi haqqında Konstitusiya Aktı” qəbul edildi. Bu mühüm tarixi sənədlə xalqımız uzun illərdən bəri həsrətində olduğu azadlığına qovuşdu.1993-cü ildə ölkəmizə ikinci dəfə hakimiyyətə qayıdışından sonra ulu öndər Heydər Əliyev Azərbaycanın müstəqilliyini əbədi və dönməz etdi, Azərbaycanın tarixində yeni dövrün başlanğıcını qoydu. Müstəqilliyi elan edilmiş Azərbaycan Respublikası çox mürəkkəb tarixi şəraitdə fəaliyyətə başlayaraq artıq 27 illik uğurlu yol keçib.\nAMEA-nın Ədəbiyyat İnstitutunun aparıcı elmi işçisi, filologiya üzrə fəlsəfə doktoru Rasim Nəbioğlu Azərbaycanın bir əsrdə iki dəfə müstəqillik əldə etmək, özünün suveren dövlətini yaratmaq imkanı qazanmasından, 1918-ci ildə qurulmuş Azərbaycan Xalq Cümhuriyyətinin cəmi 23 ay yaşamasından, ikinci tarixi imkanın 1991-ci ildə əldə edilməsindən danışdı.\nYasamal rayonu Ağsaqqallar Şurasının üzvü Rafiq Cavadov çıxışında bildirdi ki, indi müstəqilliyimizin siyasi və iqtisadi sütunları getdikcə möhkəmlənir, onun əbədiliyi qorunub saxlanır, inkişaf etdirilir. Azərbaycan bu gün həm siyasi, həm də iqtisadi cəhətdən dünyanın qüdrətli dövlətlərindən birinə çevrilib.\nKitabxananın əməkdaşları Rəvanə Məlikova, Əfsanə İsayeva XX yüzilliyin sonlarında sovetlər birliyinin süquta uğramasından sonra Azərbaycan xalqının XX yüzillikdə ikinci dəfə müstəqillik bayrağını qaldırmasını xalqımızın siyasi tarixində ikinci parlaq qələbəsi sayılması faktı kimi qeyd etdilər. Azərbaycanın müstəqilliyinin əbədiliyi və dönməzliyini ümummilli lider Heydər Əliyevin adı və fəaliyyəti ilə bağlı olan müasir tariximizin danılmaz həqiqəti olduğunu, Prezident İlham Əliyevin Azərbaycanın müstəqilliyini daim qoruyacağını, respublikanı inkişafın hər bir sahəsində yalnız irəliyə doğru aparacığını bildirdilər. Rəvanə Məlikova çıxışını şair Nəriman Həsənzadənin “Azərbaycan” şeri ilə bitirdi.\nTədbirin sonunda “Müstəqil, azad Azərbaycan” adlı kitab sərgisinə baxış keçirildi.


23 aylıq Cümhuriyyətin 104 yaşı\nAzərbaycanın istiqlal və istiqbal düşüncəli aydınlarının xalqımızın və ümumilikdə müsəlman Şərq dünyasının tarixinə bəxş etdikləri ilk Cümhuriyyətin yaranmasından 104 il ötür.\n1918-ci ilin 28 Mayı milli dövlətçilik tariximizin ən şanlı səhifəsidir. Bu günü 104 il əvvəl tariximizə yazan, yox yerdə bir dövlət bina edən işıqlı, vətənsevər, fədakar insanları bir daha minnətdarlıqla yad edirik.\nCümhuriyyətimiz o dövrün regional və beynəlxalq siyasi reallıqları şəraitində cəmi 23 ay ömür sürsə də, tariximizdə silinməz izlər qoydu. 70 illik sovet ideologiyası bu izlərin üstünü örtsə belə...\nCümhuriyyətin qurucusu Məhəmməd Əmin Rəsulzadə onun süqutundan illər sonra nisgilini ifadə edərkən gələcəyə ümidini itirməmişdi. 1918-ci ildə səpilən istiqlal toxumunun bir gün yenə cücərəcəyinə inanırdı...\n“Biz Azərbaycanın 1918-ci ildə yaranmış ilk müstəqil Xalq Cümhuriyyətinin varisiyik. Bu müstəqillik Azərbaycan xalqının istiqlal arzusu ilə yaşayan vətənpərvər insanlarına, 1918-ci ildə Məhəmməd Əmin Rəsulzadə, Əlimərdan bəy Topçubaşov, Fətəli xan Xoyski, Nəsib bəy Yusifbəyli və bir çox başqalarının yaratdığı Xalq Cümhuriyyətinə bizim tərəfimizdən, bugünkü nəsillər tərəfindən ucaldılmış böyük bir abidədir...” – müasir Azərbaycan dövlətinin memarı Heydər Əliyev Cümhuriyyətin tariximizdəki yerinə qiyməti bu sözlərlə vermişdi.\nCümhuriyyətin varisi olan Azərbaycan Respublikası özünün ən böyük gününü – İstiqlal bayramını ikinci ildir sərhədlərinin bütövlüyünü təmin etmiş, suveren haqlarını, güc və qüdrətini dünyaya nümayiş etdirmiş dövlət olaraq qeyd edir.\n“Bu gün müstəqil Azərbaycan hər bir Azərbaycan vətəndaşı üçün qürur mənbəyidir. Biz Azərbaycan Xalq Cümhuriyyətinin qurucularının arzularını reallığa çevirdik. Mən tam əminəm ki, əgər Azərbaycan Xalq Cümhuriyyətinin qurucuları bugünkü Azərbaycanı görə bilsəydilər, onlar da ölkəmizlə fəxr edərdilər” – Prezident İlham Əliyev bu sözləri Cümhuriyyətin 100 illik yubiley mərasimində bildirmişdi.\nMüzəffər Ali Baş Komandanın rəhbərliyi, Ordumuzun rəşadəti, şəhid və qazilərimizin canı-qanı bahasına qazanılan Zəfərdən sonra həmin sözlər daha böyük anlam kəsb edir.


“Qarabağ”dan nə gözləyək? – TƏHLİL | SUMQAYITXEBER.COM\nSUMQAYITXEBER.COM > İDMAN > “Qarabağ”dan nə gözləyək? – TƏHLİL\nMüəllif: sumqayitxeber.com • Tarix: 25 İyul 2013 • Baxış sayı: 208 dəfə • Şərh yoxdur\nTweetBu gün Avropa Liqasının ikinci təsnifat mərhələsinin oyunları keçiriləcək. Nüfuzuna görə ikinci dərəcəli klub turniri sayılan Avroliqada ölkəmizi təmsil edən “İnter”, “Xəzər Lənkəran” və “Qarabağ”da məhz bu gün turnirin sözügedən mərhələsində cavab qarşılaşmalarına çıxacaqlar. Payataxt təmsilçisi ilə Lənkəran klubunun müvafiq olaraq Norveç və İsraildən “2” alaraq qayıtması bütün ümidləri “Qarabağ”a bağlamağımızı şərtləndirib. Düzdür, Ağdam klubunun da Bakıdakı 2:1 hesablı qələbəyə rəğmən, Polşaya rahat getdiyini demək olmaz. Hər halda, “Pyast”ın mümkün minimal hesablı qələbəsi Qurban Qurbanovun komandasının mübarizəni dayandırması demək olacaq. Bəs görəsən, məsul oyun öncəsi “Qarabağ”dan nə gözləmək olar?\nƏslində, hələ ilk matçdan əvvəl ağdamlıların oyunu hava ötürmələri üzərində qurmasının yanlış olacağı asan proqnoza gəlirdi. Başqa sözlə, Qurban Qurbanovun “ikinci mərtəbə”dən oynamaq strategiyası ilə Namiq Yusifov (1, 70 sm), Reynaldo Silva (1, 73 sm), Qara Qarayev (1, 75 sm), Vüqar Nadirov (1, 75 sm) və Riçard Almeyda (1,77 sm) kimi o qədər də ucaboylu olmayan oyunçulara güvənmək ideyası heç cür uzlaşmırdı. Hər halda, ilk oyunda meydana Çaba Horvat (1,93 sm), Jan Polak (1,87 sm), Adrian Klepçinski (1,87 sm) və Damian Zbozyen (1,86) kimi hündür boylu müdafiəçilərlə çıxan “Pyast”ın komandamızın hücumlarını necə asanlıqla qarşıladığını və nisbətən ucaboylu olan Nikolos Gelaşvilinin rəqib müdafiəçilərin arasında necə “itdiyini” hamı gördü. Hava toplarında rəqibdən geri qaldığımızın Marçin Robakın Ansi Aqolini qabaqlayaraq hesabı açdığı anda da şahidi olduq. Əvəzində, “Pyast”ın qapısına fərdi oyunla yol tapan “Qarabağ” yerlə oynadıqda daha təhlükəli olduğunu isbatladı. Deməli, “köhlən atlar” bu dəfə nəhz belə oyun üslubuna üstünlük verməlidir. İlk qarşılaşmadan sonra rəqib düşərgəsindən gələn açıqlamalardan polşalıların cavab matçında erkən qol istəyində olacağı aydınlaşırdı. Belədə, Qurban Qurbanovun komandası rəqibin erkən qol istəyini əngəlləməlidir. Bunu reallaşdırmaq mümkün olsa, oyunu əks-hücumda quracaq komandamızın əks həmlələri üçün geniş imkan yaranacaq ki, belə vəziyyətdə də Vüqar Nadirov, Reynaldo Silva kimi sürətli, Riçard Almeyda kimi texnikalı futbolçular rəqibin qapısına yol tapa bilər.\nQarşılaşma ərəfəsində maraq doğuran məqamlardan biri də komandaların hansı heyətlə meydana çıxması məsələsidir. Əslində, Qurban Qurbanovun hansı oyunçulara bel bağlayacağını təxmin etmək çətin deyil. Avroliqada bu mövsüm geridə qalan üç matçda cəmi 15 futbolçunun xidmətindən yararlanan “köhlən atlar”ın çalışıdırıcısının bu dəfə də gözlənilən “onbirliy”ə güvənməsi proqnozlaşdırılır. Mövqelər üzrə bölüşdürməli olsaq, “Qarabağ”ın qapısını yenə Miro Varvodiç qoruyacaq. Müdafiənin sağ cinahında Maksim Medvedev, solda isə Ansi Aqoli yer alacaq. Müdafiənin mərkəzi isə kamandanın kapitanı Rəşad Sadıqovla Admir Teli forma geyəcək. Yarımmüdafiədə “qara iş” görmək vəzifəsi Qara Qarayevlə Namiq Yusifovun üzərinə düşəəcək. Cinahları və tək hücumçunu topla “qidalandırmalaq” məsələsi isə braziliyalı Riçard Aımeydaya həvəalə olunacaq. Yarımmüdafiənin sağ və sol cinahlarından hücuma dəstəyi isə Reynaldo Silva və Vüqar Nadirov verəcək. Hücum xəttində isə hər nə qədər gözləntiləri qarşılamasa da, bu dəfə də Nikolos Gelaşvilinin forma şansı qazanması daha çox inandırıcıdır.\nİki komandanın cavab qarşılaşması ərəfəsində matçın başlama vaxtının və oyunu idarə edəcək hakimin kimliyi də maraqla gözlənilirdi. Qarşılaşmadan bir neçə gün əvvəl isə bütün bu suallara aydınlıq gəldi. Məlumat üçün bildirək ki, Polşanın Qlivitse şəhərinin “Pyast” stadionunda keçiriləcək qarşılaşma Bakı vaxtı ilə saat 20:30-da başlayacaq və görüşü bolqarıstanlı referi Stanislav Todorov idarə edəcək.


ATV-dən Xoşqədəmə sərt ittham: "Bu saxtakarlıqlara görə..."\n13:31 14 Noyabr 2016\nAxşam.az xəbər verir ki, həmin açıqlamada bildirilir ki, “Azad Azərbaycan” Teleradio Yayım Kompaniyası hər zaman ictimai və dövlət maraqlarını üstün tutan yayım siyasəti yürüdüb və bu istiqamətdə fəaliyyətini bundan sonra da davam etdirəcək:\n“İctimaiyyəti məlumatlandırmaq üçün nəzərinizə çatdırırıq ki, 2014-cü ilin aprel ayından etibarən ATV kanalında yayımı dayandırılan və heyəti kanaldan qalmaqallı şəkildə ayrılan “Səni axtarıram” verilişi ətrafında ortaya çıxan növbəti qalmaqalda “Azad Azərbaycan” Teleradio Yayım Kompaniyasının heç bir rolu yoxdur.\nQeyd edək ki, adıçəkilən verilişin yayımının dayandırılma səbəbi məhz müəyyən müəmmalı məqamların ATV rəhbərliyi tərəfindən dəfələrlə hiss edilməsi olub. Bu qüsurlarla bağlı verilişin aparıcısına və yaradıcı heyətə dəfələrlə xəbərdarlıq edilib. Bütün bunlara baxmayaraq, yaradıcılıq prosesindəki nöqsanların getdikcə çoxaldığı, həmçinin konkret saxtakarlıqların olduğu dəqiqləşdirildikdən sonra verilişin yayımının dayandırılmasına qərar verilib. Daha sonra verilişin hazırlanmasında iştirak edən bütün heyət kanaldan xaric edilib.\nQeyd edək ki, həmin materialların içərisində hazırda yayılan kadrarxası görüntülər də olub. Bütün bunları nəzərə alaraq, ictimaiyyətin diqqətinə çatdırırıq ki, tamaşaçının aldadılması üzərində qurulan bu verilişin yayımlanmasında maraqlı olmayan ATV kanalı, sözügedən verilişin ən reytinqli vaxtında verilişin yayımını radikal qərarlarla dayandırdı və daha sonra da bərpa etmədi. Bununla da icitimayyətin aldadılması üzərində qurulan layihələri yayımlamaqla reytinq qazanmaqda maraqlı olmadığını ortaya qoydu. Əks halda adıçəkilən veriliş hazırda ATV kanalında yayımını davam etdirərdi.\nBir məqamı da qeyd edək ki, 2014-cü ildən ATV-də yayımlanmayan “Səni Axtarıram” verilişinə rəhbərlik edən şəxslər də o tarixdən etibarən ATV-dən kənarlaşdırılıblar. Səbəb də məhz indi ortaya çıxan xoş olmayan məqamlardır.\nBir məqamı da vurğulasaq tam yerinə düşər. ATV kanalının hər zaman bir siması olub. Heç bir siyasi intriqalarda iştirak etməyib. Ən əsası isə bəziləri kimi siyasi əqidəsizliyi özünə həyat tərzi seçməyib. Heç vaxt bir budaqdan digərinə tullanmayıb. Və bundan sonra da öz dəyərlərinə sadiq qalmaqda qərarlıdır. İstənilən provakasiya və sabotajlara baxmayaraq”.\nATV-dən Xoşqədəmə sərt ittham Bu saxtakarlıqlara


Hava şəraiti ilə bağlı əhaliyə xəbərdarlıq » Butov.az\nTarix : 31-01-2019, 12:10\nEkologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, havanın temperaturu Abşeron yarımadasında gecə 1-4, gündüz 8-11, Bakıda gecə 1-3, gündüz 9-11 dərəcə isti təşkil edəcək. Atmosfer təzyiqi 763 mm civə sütunu, nisbi rütubət gecə 70-80, gündüz 50-55 faiz olacaq.\nSinoptiklər bəzi bölgələrdə gözlənilən küləkli və yağıntılı hava şəraiti ilə bağlı xəbərdarlıq ediblər. Bakıda və Abşeron yarımadasında fevralın 2-3-də şimal-qərb küləyinin əsəcəyi, sürətinin saniyədə 15-18 metr olacağı, arabir 20 metrədək güclənəcəyi gözlənilir.\nAzərbaycanın bəzi qərb rayonlarında fevralın 2-3-də hava şəraitinin qeyri-sabit keçəcəyi, arabir yağış yağacağı proqnozlaşdırılır. Yağışın ayrı-ayrı yerlərdə intensiv olacağı, qar yağacağı ehtimalı var. Qərb küləyi əsəcək, ayrı-ayrı yerlərdə sürəti arabir saniyədə 20-25 metrədək güclənəcək.


Sağlam dırnaqların sirri » Qadin.Net ~ İlk milli qadın portalı... Azərbaycan xanımlarına...\nBütün qadınlar gözəl və baxımlı dırnaqlara sahib olmaq istəyir. Lakin gözəl və baxımlı dırnaqlara sahib olmaq hər zaman asan olmur. Bunun ən əsas səbəbi də uzun dırnaqların asan qırılmasıdır. Dırnaqlarımızın qırılmaması üçün nələr edə bilərik? Dırnaqlarımızı daha sağlam bir şəkildə necə saxlamalı? Tez və sürətli şəkildə uzanmasını necə təmin edə bilərik?\nDırnaqların qırılmaması üçün ən gözəl vasitə maskalardan istifadə etməkdir. Çölə çıxmayacağınız bir axşam hələ dırnaqlarınıza dırnaq boyası sürtməmiş onlara pambığın köməyi ilə yod çəkin. Bunu edərkən dırnaqlarınızın hər yerinə yaxşıca sürtün. Dırnaq boyası çəkməyin və dırnaqlarınızı yumayın. Elə yatın və səhər qalxandan sonra istəsəniz dırnaq boyasından istifadə edə bilərsiniz. Bu proseduranı həftədə bir və ya iki həftədə bir həyata keçirin. Bu, dırnaqlarınızı gücləndirəcək.\nDırnaqlarınızın qırılmadan uzanması üçün bir neçə gündən bir manikür etməyə və dırnaq boyasını yeniləməyə laqeyd yanaşmayın.\nDırnaqlarınızın qırılmaması üçün bir başqa məsləhətimiz də var: yarım limonun suyunu, bir çay qaşığı limon adekolonu və iki çay qaşığı gliserini qarışdırın. Daha sonra bu qarışığın içinə dırnaqlarınızı qoyun. Hər gün bu üsul sayəsində dırnaqlarınızın daha güclü olacağını görəcəksiniz.\nƏgər dırnaqlarınız qopursa, onlara badam və zeytun yağı sürtmək də yaxşı nəticə verə bilər.\nDırnaqların qırılmaması üçün nə etmək lazımdır? Dırnaq necə uzadılır?\nDırnaqlarınızı səliqəyə salarkən yan qisimlərini mümkün olduqca yonmayın, beləcə dırnaqlarınız daha az kövrək olacaq.\nGün ərzində 5-6 ədəd badam yemək dırnaqlarınıza müsbət təsir edəcək. Çünki badamın tərkibində dırnaqlarınızın ehtiyac duyduğu vitaminlər vardır.\nGündə bir neçə dəfə dırnaqlarınızı yan qisimlərə doğru fırçalayın, beləcə dırnaqlarınızdakı qan axını sayəsində dırnaqlarınız daha sürətli şəkildə uzana biləcək.\nBarmaqlarınızı buğda yağında 3-4 dəqiqəlik isladın. Pambıqla yağı silib, dırnaq hissələrini masaj edin. Bununla zəif və tez-tez qırılan dırnaqlarınızı gücləndirəcəksiniz. Əlbəttə ki, digər yağları da yoxlamaq istəyə bilərsiz, lakin heç biri buğda yağı qədər təsirli olmayacaq.\nTəzə xiyarı qabıqları ilə birlikdə əzin. Üzərinə bal şamı əlavə edib məlhəm olana qədər badam yağı ilə qarışdırın. Hazırladığınız məlhəmi barmaq uclarına çəkin. Bu sizin əllərinizin gözəlliyini qorumağa kömək edəcək.\nÇox tesekur edirem meslehete gore dirnaqlarim bezen qirilir bezen yox\nMenimde dirnaqim ele tez qirilirki ,meslehet ucun tesekkurler.\nMenim dirnaqlarim qirilandi , hemde cox tez soyulur qabiqdan\n18 yanvar 2015 07:55\nMenim de dirnaqlarim cox tez qirilir.\n24 dekabr 2014 01:24\nDirnaq evveller uzadardim cox mohkem dirnaqlarim var.Amma namaza bashladiqdan sonra uzatmiram gunahdi..Coxsaqol Aykam.\n15 noyabr 2014 20:01\nDırnaq uzatmıram. çünki həm günah, həm də mikrob mənbəyidir. Elə ona görə də Allah haram buyurub dırnaq uzatmağı.\n15 noyabr 2014 19:53\nDırnaqlarım tez qırılır.nə etsəmdə xeyri yoxdu\n11 noyabr 2014 16:38\nLimonu ve yodu bilirdim xebere gore təşəkkür\n14 aprel 2014 11:07\nŞükür Allaha dirnaqlarim mohkemdi xebere gore tesekkurler\n13 mart 2014 20:59\nSalam menim dirnaqimda qribok var ve bunda azd nece ola bilerem?\n25 fevral 2014 20:34\nMeslehete gore tesekkurler.bacim limon adekalonu satisda varmi?\nXanimlar bu sekil yerine sekli nece qoyursunuz xais edirem basa salin\nmen gunde elim suda sonra dirnaqlarim kovrelir ve qirilir neyniyim.nolar cavab yazin mene\n25 yanvar 2014 21:21\nHmm coxx sagolun meslehete gore menimde drnaglarim tez tez grlir\n25 yanvar 2014 16:35\noldu ele eliyerem\n12 yanvar 2014 19:04\nmeslehete gore coxxx saolun\n11 yanvar 2014 22:10\nsadeliyi sevirem tesekkurler\n7 yanvar 2014 20:19\nDünən, 01:43Şikayət et Sita\nInwallah faydasini gorersiniz sehrleriniz ucun sagolunnn qizlar...


"Bizə valyuta gətirən ixrac məhsulları lazımdır" » www.tezadlar.az\nDövlət başçısı qeyd edib ki, yerli icra orqanları isə çalışmalıdırlar ki, öz rayonlarına yerli və xarici özəl sərmayə gətirsinlər: “Xaricə getmək, orada investorları inandırmaq lazımdır ki, sərmayə qoysunlar. Azərbaycanda kifayət qədər böyük firmalar, şirkətlər var. Onları maraqlandırmaq lazımdır. İndi yerli icra orqanlarının işi bundan ibarətdir. Çünki bir daha demək istəyirəm ki, əsas infrastruktur layihələrinin icrası dövlətin məsuliyyətidir. Bu layihəyə dövlət böyük vəsait ayırıb. Biz son illər ərzində su layihələrinə milyardlarla manat vəsait ayırırıq. Bu layihələr gəlir gətirmir, sırf sosial məna daşıyır. Bir çox ölkələr var ki, pul xərcləməmək üçün bu layihələri icra etmirlər. Buna vəsait xərcləmək istəmirlər, qənaət edirlər. Biz isə sosial layihələri icra edirik. Çünki bu, insanlara lazımdır. Biz bu işləri insanlar üçün yaradırıq, qururuq, ölkəmizi inkişaf etdiririk. Ona görə, yerli icra orqanları da gərək çalışsınlar ki, onların rəhbərlik etdikləri rayonlarda işlər daha sürətlə getsin. Rayonlar arasında çox sağlam rəqabət olmalıdır. Rayon rəhbərliyinə qiymət bu nəticəyə görə veriləcək. Əlbəttə ki, rayonun fəalları, ziyalılar, bütün ictimaiyyət bu işlərdə həmişə olduğu kimi, fəal olmalı və ümumi işimizə töhfə verməlidirlər”.


525-ci Qəzet - Özünə oxşayan şəkil - Seyran Səxavət yazır\nÖzünə oxşayan şəkil - Seyran Səxavət yazır\nKeçən əsrin 75-ci ilində, şahın vaxtında, İranın İsfahan şəhərində adını unutduğum bir İtaliya filminə baxmışdım. Mənim aləmimdə İtaliya dünya kinosunun zirvəsində qərar tutub. Filmin məzmununu danışmaq fikrim yoxdu. Ancaq fikrimi izah etmək və çatdırmaq üçün bəzi detalları açmalıyam. Belə ki, film gənc bir rəssamın öz portretini- avtoportretini çəkməsi ilə başlayır və film boyu davam edir- Ömrünün axrına qədər hər gün öz portretinə nələrsə əlavə edir...\nBu sətirləri yaza-yaza heç vaxt unutmadığım, adını isə unutduğum, bu filmə ürəyimdə ad da qoydum: "Özünü çəkən adam". Nə bilim, bəlkə də, o filmin adı beləymiş... Əlqərəz...\nBakılı hesab elədiyim, əslən Ərdəbildən olan, "Xatirə kitabı"nın baş redaktoru, "Yada düşdü" jurnalının təsisçisi və baş redaktoru, şair, publisist, üç zabit anası, zabit qayınanası, ədəbi və qeyri-ədəbi mühitdə hamının sevimlisi, dünyanın ən səmimi və rahat adamlarından biri olan Nəzakət Məmmədlini hər dəfə görəndə o İtaliya filmini xatırlayıram; səbəbini bilmirəm, buna heç vaxt çalışmamışam da - əgər bu yazını qurtarana qədər ağlıma və qəlbimə nəsə gəlsə, mütləq sizinlə bölüşəcəm - söz verirəm.\nBu günə qədər tanıdığım, ünsiyyətdə olduğum adamları iki yerə bölmək olar; onların bir qismi neçənci ildə, hansı ayda, ayın neçəsində, hətta saat neçədə üz-üzə gəlib tanış olduqlarımdı; ikinci bir qismi isə nə vaxt tanıdığım yadımda deyil və mənə elə gəlir ki, onları doğulduğum gündən tanıyıram - bu mənada ikincilər birincilərdən daha qədim və doğmadır. Baxmayaraq ki, birincilərin içində eləsi var ki, tanışlığımızın tarixi əlli ili keçsə də, ikincilərdən beş il əvvəl tanıdığım biri daha qədim, doğma görünür. Görünür, bu yerdə illərin uzunluğu yox, münasibətlərin səmimiyyəti hər şeyi yerbəyer eyləyir. Nəzakət Məmmədli sözün bu mənasında ikincilərdəndir. Elə ikincilərdən ki, bizim adət etmədiyimiz, öyrəşmədiyimiz kimi birincilərdən uca və səmimi. Görünür, ikincilərin birincilərdən doğma ucalıqda olması iyirmi birinci əsrin yeni keyfiyyətlərindəndi- mənlik deyil və məni qınamayın... deyə bilərsiniz ki, bu, harda görünüb ki, ikinci birincidən?: düzdü, heç harda görülməyib, ancaq indi görünür də... Yuxarıda dediyim kimi, İyirmi Birinci əsrdən soruşun, düzünü o deyər, mən yalan deyərəm... mənə yaraşmaz...\nNəzakət Məmmədlinin nəinki özü, hətta atası da Bakıda doğulub. Ərdəbildən Quzey Azərbaycana təşrif gətirən, məskunlaşan babası olub. O, yalnız sərhədlər açılandan sonra ata-baba yurduna- Ərdəbilə gedib. Görünür, bu məqamda harda doğulmaq bizlərin adət etdiyi anlamda, o qədər də önəmli deyilmiş - əsas ulu babaların dünyaya göz açdığı torpaq imiş - Ərdəbil, Güney Azərbaycan. Yoxsa, Nəzakət xanım o yerlərə xitabən yazmazdı ki:\nBeş misranı misal gətirdiyim bu şeirdən qan iysi gəlir. Ona görə belə deyirəm ki, son Qarabağ müharibəsi də göstərdi ki, qansız-qadasız heç nə eləmək, daha sərrast desək, vətən torpağını- vətəni bütövləşdirmək mümkün deyil. Yeri gəlmişkən şair, publisist, naşir Nəzakət xanımın üç zabit övladı (iki oğul, bir qız hərbi həkim) zəfər qazandığımız Qarabağ müharibəsində iştirak etmişlər. 44 gündə 44 dəfə qırpılmayan, yol çəkən ana gözləri...\n- Sizin adınız nədi? - Nəzakət xanım nəzakət və məhəbbətlə soruşur.\n- Mənim adım... - qız utana-utana deyir, - mənim adım... - elə bil, adını yadına salmağa çalışır, - mənim adım Gülərdi... Gülər...\n- Xocalıdan... - Gözləri dolur, - məni türk tanışımız gətirib bura...- Gözləri boşalır, -ailəmizdə hamımızı qırdılar, bircə mən salamat qalmışam... -türklər mənə öz balaları kimi baxır... özdərinkindən seçmirlər...\n- Çox sağ olun... hələ tezdi... Qayıdacağam... Xocalıda ev tikəcəm... həmişəlik orda yaşayacağam...\n- Onsuz da Azərbaycanda sizdən başqa heç kəsi tanımıram... Gələcəm... Hər şeyi sıfırdan başlayacağam...\nBu çox böyük hadisə 2013-cü ildə olmuşdu... kiminləsə bu cür qarşılaşmaq da hamıya, hər kəsə qismət olan deyil. Bu, müqəddəs, kövrək qismətdi, Nəzakət Məmmədli qismətidi... Və Azərbaycan xalqı demişkən, Qismət Allahındır...\nNəzakət Məmmədlinin qələmindən çıxanların hamısı igidlik, qəhrəmanlıq, vətənpərvərliklə bağlıdır. -İnsana məhəbbət, həssaslıq, istiqanlılıq, səmimiyyət də öz məkanında və məqamında...\nNəzakət Məmmədli orta məktəb illərində gündəlik yazırmış. Əgər belə demək mümkündürsə, o, ədəbiyyata gündəliklərindən gəlib. Yazı-pozu ilə məşğul olmaq-ədəbiyyat qəliz olduğu qədər də qeyri-qəlizdi, havadı, sudu. Ədəbiyyatda ilk kövrək və nabələd addımlarını atanların hamısına, sözün böyük mənasında, bələdçi lazım olur. Bu mənada Nəzakət xanımın kitablarından birinə böyük şairimiz (böyük bələdçi) Xalq şairi Musa Yaqub ön söz yazıb. Bu qarmaqarışıq Söz zamanında Xalq şairi Musa Yaqubun diqqətini cəlb eləmək özü bir ədəbiyyat uğurudu-mənim buna heç bir şübhəm yoxdu...\nVətəni üç zabit balası qədər, üç zabit balasını da vətəni, torpağı, xalqı qədər sevən Nəzakət Məmmədlinin Milli Qəhrəmanlar haqqında çap etdirdiyi kitab, bu mənada çox dəyərlidir, alqışlanmalıdır və şəxsən öz adımdan ona "var olun Nəzakət xanım" deyirəm.\nNəzakət Məmmədlinin bu qəbildən olan xidmətləri haqqında uzun-uzadı danışmağım da, əslində, yersizdi - çünki hər şey göz qabağındadır və bu qeyrətli - vətən qeyrətli türk xanımına Allahdan və Torpaqdan güc-qüdrət diləmək keçir könlümdən.\n"Bakı-xəbər" qazeti ilə birlikdə "Şəhidlər ölməz - Vətən bölünməz" layihəsinin adı hər şeyi anladır - necə deyərlər, görünən kəndə nə bələdçi... Hətta tədbirlərin birində hamının son dərəcə təvəzökar insan kimi tanıyıb qəbul etdiyi Nəzakət Məmmədli özünün rəhbərlik etdiyi Respublika Xatirə Kitabı haqqında belə dedi:\nBir misal - ehtiyac olmasa da. Topxana meşəsindən başlayan (ilk səbəbkar kimi) milli azadlıq uğrunda mücadilədə yüz minlərlə adam məşhur, tarixi Azadlıq Meydanında tufanlı dəniz kimi dalğalanıb şahə qalxanda Nəzakət xanım balalarını da götürüb meydana gedir, elinə, obasına - xalqına qoşulurdu. Gücü çatan yerdən biş-düş eləyib yüz minləri yedirtmək istəyirdi; ona elə gəlirdi ki, bişirdiyi bir qazan yemək, bir-iki təndir çörəyi meydandakı adamların hamısına çatacaq - neyləmək olar, varını verən utanmaz...\nGörün Özünə oxşayırmı?..


Qəzəbli pişik 700 min dollar təzminat alıb – Musteqil.Az – İnformasiya agentliyi\nQəzəbli pişik 700 min dollar təzminat alıb\nQaraqabaq pişiyin şəklindən “Grumppuccino” içkisinin satışında istifadə etmək hüququna malik olub. Şirkət onunla birgə digər Grumpy məhsullarını da satıb.\nBundesen bacıları məhşur pişik sayəsində böyük sərvətə yiyələniblər\nİttihama görə, müqavilə imzalanan zaman pişiyin Hollywood aktyorları Will Ferrellvə Jack Black-in çəkildiyi filmdə iştirak edəcəyi barədə vəd verilib. Lakin bu yerinə yetirilməyib.\nSan-Francisco-dakı Madame Tussauds muzeyində məşhur pişiyin mumdan heykəli, yanında isə əsl şəkli var\n← Bakı sakini internetdə tanış olduğu qadının qurbanı oldu\nŞou ulduzu çimərlikdə kameralardan qaçmadı →\nDövlət sərhədini pozan Türkiyə vətəndaşı tutuldu\nII İlya Keşikçi Dağı ilə bağlı bəyanat yaydı


Yüklə Tor Browser 11.0.2 üçün Windows\nPlatforma: Windows Versiya: 11.0.2 Dil: İngilisFayl ölçüsü: 74.05 MB\nPulsuz Yüklə üçün Windows (74.05 MB)\nTor şəbəkəsinə qoşulmaq üçün pulsuz veb-brauzer, İnternetdə anonim və təhlükəsiz şəkildə gəzməyə imkan verir. Onun köməyi ilə trafikin, işgüzar əlaqələrin, əlaqələrin məxfiliyini təmin etməyə kömək edəcək təhlükəsiz şəbəkə bağlantısı qurmaq həqiqətən mümkündür.\nTor Browser İnternetdə təhlükəsiz trafik təmin edən məşhur proxy server sistemidir. Məxfilik bütün dünyada könüllülər tərəfindən idarə olunan serverlər şəbəkəsi üzrə trafikin yönləndirilməsi ilə əldə edilir.\nPaketə Tor proqramı, çevrilmiş Firefox brauzeri və ötürülən məlumatları şifrələyən daxili NoScript və HTTPS-Everywhere uzantıları daxildir. Tor Brauzeri avtonom işləyir və USB sürücüsü də daxil olmaqla istənilən yaddaş mühitindən işləyir.\nWindows XP, Vista, 7, 8, 8.1, 10 (32/64-bit) əməliyyat sistemlərini dəstəkləyir.\nPC üçün Tor Browser, bloklanmış mənbələrə daxil ola biləcəyiniz etibarlı və istifadəsi asan bir vasitədir. Onun əsas xüsusiyyətləri:\nƏksər istifadəçilərə tanış olan Firefox brauzeri əsasında proqramın qurulması.\nHətta bir başlanğıcın idarə edə biləcəyi sadə nəzarətlər.\nKukilər, keş, tarix daxil olmaqla təhlükəli parametrlərin və funksiyaların bloklanması.\nQorunan resurslara, həmçinin istifadəçinin qara siyahıya salındığı və ya qadağan edildiyi yerlərə daxil olmaq imkanı.\nAnonim şəbəkə tərəfindən təmin edilən müşahidə mühafizəsi.\nMobil platformalar da daxil olmaqla bir çox OS üçün versiyaların mövcudluğu.\nBrauzer istənilən yaddaş mühitindən işlədiyi üçün sistemə isteğe bağlı quraşdırma.\nBrauzer tam konfiqurasiya edilmiş və getməyə hazırdır. Tor brauzerini ingilis dilində Windows kompüteri üçün saytımızda qeydiyyat olmadan yükləyə bilərsiniz.\nPulsuz Yüklə Tor Browser 11.0.2 üçün Windows platforma.\nTor Browser Xüsusiyyətlər\nFayl ölçüsü: 74.05 MB\nTərtibatçı: Tor Project, Inc.\nSon Yeniləmə: 17-12-2021\nTor şəbəkəsinə qoşulmaq üçün pulsuz veb-brauzer, İnternetdə anonim və təhlükəsiz şəkildə gəzməyə...\nBu rahat, sürətli və funksional veb brauzerdir. O, Webkit və Trident iki mühərrikindən istifadə...\nGoogle chrome-da tarix haradadır UC Browser Çinli UCWeb tərtibatçısının məşhur brauzeridir və...


Aftandil Hacıyev: “Erkən qollar planlarımızı alt-üst etdi” - Komanda.az\nAftandil Hacıyev: “Erkən qollar planlarımızı alt-üst etdi”\n01/28/2021 | 18:21\n“Səbail”in baş məşqçisi Aftandil Hacıyev Azərbaycan Premyer Liqasının 5-ci turundan təxirə salınmış oyun çərçivəsində “Qarabağ”a qarşı keçirdikləri matçı şərh edib.\nKomanda.az xəbər verir ki, paytaxt klubunun çalışdırıcısı 0:4 hesabıyla məğlub olduqları oyundan sonra baş tutan mətbuat konfransında bunları söyləyib:\nAğır qrafiki bilirdik. Futbolçular üçün də çətindir. Meydan amili də öz sözünü deyir. Paltardəyişmə otağında baxıram ki, 2-3 futbolçuda yüngül zədə var. Oyundan əvvəl planımız nə idisə, erkən qollar bunu alt-üst etdi. İkinci hissədə oyunu dəyişmək imkanımız var idi. Bir qol vursaydıq, bəlkə də, buradan xalla ayrılardıq. Rəqibin də gücünü bilirik, ancaq bu nəticəni gözləmirdim. 0:2 olanda oyunun aqibəti bilinmirdi. 3 və 4-cü qolları fərdi səhvlərdən buraxdıq. 0:2-yə kimi meydandan xal almaq üçün cəhd edirdik. Növbəti oyunlara baxacağıq. Bizi səfərdə “Sumqayıt”la oyun gözləyir. Məşqdən çox futbolçuların bərpası vacibdir.\nKomandada heyət kasadlığı müşahidə olunur. Qarşıdakı günlərdə transfer gözlənilirmi?\nYarımmüdafiədə oynayan bir futbolçu ilə danışıq gedir. Şimali makedoniyalı oyunçudur. Ad çəkmək istəmirəm. Növbəti oyuna kimi heyətimizə yeni futbolçu qoşulacaq. İstədiyimiz futbolçuları tapa bilmirik. Çətin olsa da, çalışacağıq ki, çatışmazlıqları aradan qaldıraq. Ədilxan bu gün oyunun ən yaxşılarından idi. Gələcəkdə ona daha çox şans verəcəyik.\nMeydan amilindən söz açdız. Nə düşünürsüz bu problemlə bağlı?\nBir problem var ki, onu dilə gətirirəm. Artıq bilmirəm nə fikirləşirik. İstəyirik ki, futbolçuları növbəti oyunlara sağ çıxaraq. Düşünürəm ki, gələcəkdə bütün stadionlarda təbii ot örtüklü meydançalar olacaq.\nNikolas Hagenin oyunu haqda nə fikirləşirsiz?\nTək Hagen yox, bu gün başqa futbolçular da fərdi səhvlər etdi. Yaxın zamanda artıq Kamran Ağayev də oyunlarda şans qazanacaq.\n“Sumqayıt”la ardıcıl 3 oyun oynayacaqsız…\nSona qədər mübarizə aparacağıq. Çempionatda xallar sıxdır, hamının şansı var. Biz də çalışacağıq ki, bu yarışdan qopmayaq.\n“Onunla heç bir problemim yoxdur” – Qurban Qurbanov


Azərbaycan Sahibkarlar (İşəgötürənlər) Təşkilatları Milli Konfederasiyası (ASK) ilə Azərbaycanlı İş Adamları Birliyi Gürcüstan (AZEBİ) arasında əməkdaşlıq memorandumu imzalanıb. Konfederasiyadan AZƏRTAC-a bildirilib ki, memorandumu ASK-nın ...\nFevralın 12-nə USD/AZN rəsmi məzənnəsi\nAzərbaycan Mərkəzi Bankı (AMB) fevralın 12-nə olan USD/AZN rəsmi məzənnəsini açıqlayıb. AMB-dən AZƏRTAC-a bildirilib ki, bankın fevralın 12-dən etibarən USD/AZN rəsmi məzənnəsi 1,7000 manat səviyyəsində müəyyən olunub. ...\nEkspert: Cənub Qaz Dəhlizinin tamamlanması Azərbaycan üçün tarixi nailiyyətdir\nTAP boru kəmərinin istismarı ilə bərabər Cənub Qaz Dəhlizi layihəsi faktiki olaraq tamamlanmış oldu. Nəzərə alsaq ki, bu layihə məhz Azərbaycanın liderliyi ilə ərsəyə gəlib, bu, ölkəmizə gələcəkdə bir çox iqtisadi və siyasi dividentlər qazandıracaq ...\n® Azərbaycanda ilk dəfə: dənizdə mobil internet\n“Bakcell” şirkəti Azərbaycanda ilk dəfə olaraq gəmilərdə və neft platformalarında mobil internet təqdim edib. Bundan sonra şirkətin korporativ abunəçiləri mobil internetdən təkcə quruda yox, dənizdə də istifadə edə biləcəklər ...\nNeft-qaz ölkələri qarşıdakı 20 ildə 9 trilyon dollar itki ilə üzləşə bilər\nNeft-qaz ölkələri qarşıdakı 20 ildə 9 trilyon dollar itki ilə üzləşə bilər. AZƏRTAC xəbər verir ki, bu proqnozla mərkəzi ofisi Londonda yerləşən “Carbon Tracker” düşüncə mərkəzi çıxış edib ...\nNəhəng, iddialı və kompleks layihə adlanan Cənubi Qaz Dəhlizi (CQD) Avropa ölkələrinin enerji təhlükəsizliyi və suverenliklərinin, habelə vətəndaşlarının rifahının gücləndirilməsinə xidmət edir. AZƏRTAC xəbər verir ki, bu sözləri ABŞ-ın Azərbaycandakı keçmiş səfiri ...\nMikayıl Cabbarov: Dövlət Vergi Xidməti vicdanlı vergiödəyicilərinin etibarlı tərəfdaşıdır\nVergi sisteminin iqtisadi tənzimləmədə rolu əhəmiyyətli dərəcədə artıb. AZƏRTAC xəbər verir ki, bu sözləri iqtisadiyyat naziri Mikayıl Cabbarov deyib. “Dövlət Vergi Xidməti fiskal vəzifələrini icra etməklə yanaşı, rəqabətli biznes mühitinin formalaşmasında ...\n® “Azercell” müharibədə iştirak edən tələbələrə təqaüd ayırıb\n10 ildən artıq müddətdir ki, “Azercell Telekom” MMC tərəfindən reallaşdırılan “Tələbə Təqaüdü” proqramı çərçivəsində bir çox sahələr, həmçinin informasiya texnologiyaları üzrə ali təhsil alan və yüksək göstəriciləri olan tələbələrə təqaüd ayrılır. Bu il isə əvvəlki illərdən fərqli olaraq ...\nBeynəlxalq Enerji Agentliyi: COVID mutasiyaları birinci rübdə neft tələbatı proqnozlarında ehtiyatlı olmağı tələb edir\nCOVID mutasiyalarının xüsusilə sosial fəaliyyətlərə mümkün təsiri ilin birinci rübündə neftə olan tələbatla bağlı proqnozlarda ehtiyatlı olmağı tələb edir. AZƏRTAC xəbər verir ki, bu barədə Beynəlxalq Enerji Agentliyi (IEA) məlumat yayıb ...\nSaray qəsəbəsində tullantı sularının axıdılması xidmətləri ilə bağlı yeni layihənin icrasına başlanılıb\n“Azərsu” ASC Abşeron rayonunun Saray qəsəbəsində əhalinin tullantı sularının axıdılması xidmətlərindən istifadəsinin yaxşılaşdırılması məqsədilə yeni layihənin icrasına başlayıb. ASC-dən AZƏRTAC-a bildirilib ki, Saray qəsəbəsinin Yeni yaşayış massivi adlanan ərazisində ...\nKeçən ay OPEC-in sutkalıq neft istehsalı 25,4 milyon barrel olub\nYanvar ayında Neft İxrac Edən Ölkələr Təşkilatının (OPEC) xam neft hasilatı əvvəlki ayla müqayisədə 240 min barrel artaraq sutkada 25 milyon 450 min barrelə yüksəlib. AZƏRTAC xəbər verir ki, bu barədə Beynəlxalq Enerji Agentliyinin (IEA) neft bazarına dair aylıq hesabatında deyilir ...\nCari ildə qlobal neft tələbatı 6 faiz artacaq\n2021-ci ildə qlobal neft tələbatı əvvəlki ilə görə 5,4 milyon barrel (6 faiz) artaraq gündəlik 96 milyon 400 min barrelə çatacaq. AZƏRTAC xəbər verir ki, bu barədə Beynəlxalq Enerji Agentliyinin (IEA) neft bazarına dair aylıq hesabatında deyilir ...\nİran İslam Respublikasının Astara şəhərində Azərbaycan və İran gömrük xidmətlərinin nümayəndələri arasında işçi görüş keçirilib. Tədbir İran İslam Respublikası Gömrük Administrasiyasının dəvəti əsasında baş tutub ...\nYanvarda qlobal neft tədarükü kəskin artıb\nYanvar ayında qlobal neft təklifi ötən ilin dekabr ayı ilə müqayisədə orta hesabla 580 min barrel artaraq gündəlik 93 milyon 600 min barrel təşkil edib. AZƏRTAC xəbər verir ki, bu barədə Beynəlxalq Enerji Agentliyinin (IEA) neft bazarına dair aylıq hesabatında deyilir. ...\nPolietilen torbalar üçün dövlət standartı qəbul edilib VİDEO\nƏtraf mühitin zərərli təsirlərdən qorunmasının daha da gücləndirilməsi məqsədilə qanunvericilik aktlarına edilmiş dəyişikliklər nəticəsində qalınlığı 15 mikronadək olan polietilen torbaların idxalı, istehsalı, həmçinin ticarət, ictimai iaşə və digər xidmət ...\nƏmlak Məsələləri Dövlət Xidməti (ƏMDX) tərəfindən növbəti özəlləşdirmə hərracı fevralın 9-da təşkil olunub. Dövlət Xidmətindən AZƏRTAC-a bildirilib ki, hərracda 3 nəqliyyat vasitəsi özəlləşdirilib. ƏMDX tərəfindən təşkil edilən hərraclarda hər kəsin sərbəst iştirakı təmin olunur ...\nMərkəzi Bank: Bugünkü valyuta hərracında tələb 56,1 milyon dollar olub\nFevralın 11-də Azərbaycan Mərkəzi Bankında (AMB) Dövlət Neft Fondunun da iştirakı ilə valyuta hərracı keçirilib. AMB-dən AZƏRTAC-a bildirilib ki, hərracda tələb 56,1 milyon ABŞ dolları olub və tam təmin edilib. Hərracda manatın ortaçəkili məzənnəsi ...\n2021-ci ilin yanvar ayında ölkədə 6 milyard 256,8 milyon manatlıq və ya əvvəlki ilin eyni dövrü ilə müqayisədə 2,5 faiz az ümumi daxili məhsul (ÜDM) istehsal edilib ...\n2021-ci ilin yanvar ayında ölkə üzrə gündəlik neft (kondensatla birlikdə) hasilatı 752 min barrel olub. Bunun 593 min barrelini xam neft, 159 min barrelini isə kondensat təşkil edib. Energetika Nazirliyindən AZƏRTAC-a bildirilib ki, “Əməkdaşlıq Bəyannaməsi”nə əsasən ...


Müğənni Elnarə: Zorakılığa məruz qalmışam » Qadınla.Com - Qadınlar Birİncidir!\nŞou qadınları zora qarşı.\n"Ümumiyyətlə həmişə demişəm ki, beynin olmadığı yerdə yumruqlar danışır. Çox şükür ki, zorakılığa məruz qalmamışam. Belə halla qarşılaşsam, qarşımdakı insan məndən daha çox zərbə alar. Sakit qarşılaya bilmərəm. Məntiqin olmadığı yerdə özümü məntiqli apara bilmərəm. Qadınlar zərif məxluqdur. Kişilərə doğuşdan güc veribsə, o zorakılıq törətməkdənsə, zəifləri qorumalıdır, gücündən bu cür istifadə etməlidir. Zorakılığa məruz qalan qadınlar hüquq-müdafiə orqanlarını unudub. Düşünürlər ki, bu mənim həyat yoldaşımdır. Xeyr, elə deyil. Həyat yoldaşın sənə əl qaldırırsa, o artıq cəmiyyətə yararsız məxluqdur və gələcəkdə qonşuyada, yolda gedən birisinə də əl qaldıra bilər. Zorakılığa məruz qaldınızsa, gedin polis idarəsinə, deyin filan kəs mənə əl qaldırdı. Əgər bu adam həyat yoldaşıdırsa, həyat yoldaşı olduğunu göstərməlidir. Bu insan sizi vurursa, deməli, artıq həyat yoldaşı deyil. Həyat yoldaşı olmayan insanları niyə şikayət etmirsiniz? Bizimkilər qorxur, amma bilin ki, o insanları tərbiyə eləməliyik. Qadınlar səslərini içlərinə salıb ağlamaqla məşğul olmamlıdır. Fərqi yoxdur bu adam sənin atandır, qardaşındır, ərindir. Bu insanları cəmiyyətə yararsız susaraq edirik. Susmayaq, haqqımızı tələb edək loading... 100


SOCAR Rusiyada zavod ala bilər\n2021, 01 Avqust, bazar, Bakı vaxtı 06:23\n«Azərbaycan Dövlət Neft Şirkətinin (SOCAR) Rusiyadakı Antipinsk neft emalı zavoduna (NEZ) marağı var».\nMarja.az saytının xəbərinə görə, bunu bu gün, mayın 30-da jurnalistlərə SOCAR-ın prezidenti Rövnəq Abdullayev bildirib. Onun sözlərinə görə, hazırda zavodun alınması ilə bağlı danışıqlar aparılır, amma hələ ki, bu istiqamətdə konkret nəticə yoxdur. «Rusiya bazarı çox böyükdür və bizə maraqlıdır», - R.Abdullayev qeyd edib.\nEyni zamanda, o vurğulayıb ki, sözügedən zavodun satın alınması halında SOCAR onun borc öhdəliklərini öz üzərinə götürməyi planlaşdırmır.\n«Sberbank» Antipinsk NEZ-in (Tümen) bir neçə potensial alıcısı ilə danışıqlar aparır.\n«Dəfələrlə məlumat vermişik ki, potensial investorlarla danışıqlar aparırıq. Onlardan biri SOCAR-dır», - «İnterfaks»a bu həftə «Sberbank»dan bildirmişdilər.\nSaytın xəbərinə görə, «Sberbank» mayın 23-də «Antipinsk NEZ» Səhmdar Cəmiyyətinin (SC) 80 faizinə sahib olan Kiprin «Vikay Industrial Limited» şirkətinin səhmləri üzərində mülkiyyət hüququ əldə edib. Bank NEZ-dən borcun alınmasına dair qərar qəbul edib. Zavodun yerdə qalan 20 faizinin isə vəkil Nikolay Yeqorova məxsus olduğu bildirilir.


Sərxoş sürücülərə qarşı reyd keçirildi\n03:49 23 Yanvar 2020\n16:35 15.10.2018 (Yenilənib 16:40 15.10.2018) Qısa URL\nÜmümilikdə, reyd zamanı 50-dən artıq sürücü saxlanılaraq inzibati qaydada cərimə edilib, bir neçəsinin barəsində toplanmış materiallar isə məhkəmələrə təqdim edilib\nBAKI, 15 oktyabr — Sputnik. Bakı şəhər Baş Polis İdarəsi Dövlət Yol Polisi İdarəsinin əməkdaşları tərəfindən kobud qayda pozuntuları törədən, sərxoş vəziyyətdə avtomobil idarə edən sürücülərə qarşı reyd keçirilib. Bu barədə Sputnik Azərbaycan-a Daxili İşlər Nazirliyindən məlumat verilib.\nBildirilib ki, reyd zamanı xeyli sayda sərxoş sürücü aşkar olunub, yol polisinə tabe olmayan, avtoxuliqanlıq edənlərə də rast gəlinib. Keçirilən tədbirlər zamanı polisin qanuni saxlama əmrinə tabe olmayaraq avtomobili saxlamaqdan imtina edən və bununla da kobud qayda pozan xanım sürücü Səbail rayonu Rəşid Behbudov küçəsində süni tıxac yaradıldıqdan sonra saxlanılıb.\nDaha bir avtoxuliqanlıq hərəkətləri edən sürücü Nərimanov rayonu Həsən Əliyev küçəsində aşkar edilib. Belə ki, "Niva" və "Lexus" markalı avtomobillərin sürücüləri qarşı yola çıxaraq yüksək sürətlə hərəkət edib və digər hərəkət iştirakçılarına aşkar təhlükə yaradıblar. Yol polisi əməkdaşlarının "saxla" işarəsinə tabe olmayan sürücülər məsuliyyətdən yayınmaq üçün ayrı-ayrı istiqamətlərə gediblər. Sonda DYP əməkdaşları süni sıxlıq yaradaraq "Lexus" markalı avtomobilin sürücüsünü Ziya Bünyadov prospektində saxlamağa nail olublar.\nQeyd edək ki, avtoxuliqanlıq edən digər 90- GJ-444 dövlət qeydiyyat nişanlı "Niva"nın sürücüsünün isə saxlanılması barədə qərar çıxarılıb.\nReyd zamanı sərxoş vəziyyətdə saxlanılan sürücü Əhməd Hüseynov polisdən qaçmaq üçün maşını yolun hərəkət hissəsində saxlayaraq düşüb qaçmağa çalışsa da o, saxlanılıb. Sürücü nəqliyyat vasitəsini mühafizə olunan müvəqqəti duracağa yerləşdirmək üçün avtomobilin açarlarını polislərə verməkdən boyun qaçırıb. Daha sonra tibbi müayinə zamanı onun ağır dərəcəli sərxoş olduğu üzə çıxıb.\n"Mersedes" markalı avtomobili sərxoş vəziyyətdə idarə edən daha bir sürücü Zakir Rüstəmov isə Xətai rayonu Xocalı prospektində saxlanılıb. O, əvvəlcə polislərə spirtli içki qəbul etmədiyini desə də, sonradan sükan arxasına sərxoş vəziyyətdə əyləşdiyini etiraf edib.\nSərxoş vəziyyətdə saxlanılan "Prado" markalı avtomobilin sürücüsü isə əvvəlcə özünü dövlət qurumlarından birinin əməkdaşı kimi təqdim edərək məsuliyyətdən yayınmağa çalışıb. Amma polislər tərəfindən onunla profilaktik söhbətlər aparılaraq spirtli içkinin təsiri altında nəqliyyat vasitəsini idarə etməyin törədə biləcəyi ağır fəsadlar barədə məlumat verilib. Daha sonra bu sürücü barəsində də qanunamüvafiq tədbir görülüb.\n"Mersedes" markalı mikroavtobusu sərxoş hala idarə edən növbəti sürücü Ziya Bünyadov prospektində saxlanılıb. Sürücü nə qədər təəccüblü olsa da, etdiyi əmələ haqq qazandırmağa çalışıb. O, içki vəziyyətdə avtomobil idarə etdiyi üçün peşman olmadığını bildirib.\nqayda pozuntusu, sərxoş, sürücü, reyd, Dövlət Yol Polisi İdarəsi


Elektron sınaq imtahanlarında yeni test tapşırığı nümunələrindən istifadə olunacaq\n29 Mart 2017 - 16:22\nElektron sınaq imtahanlarında yeni test tapşırığı nümunələrindənistifadə olunacaq\nAprelin 1-dən 9-dək keçiriləcək ödənişli elektron sınaq imtahanlarına yazılış davam edir.\nDövlət İmtahan Mərkəzindən (DİM) Azərtac-a bildirilib ki, bu imtahanlarda yeni test tapşırığı nümunələrindən istifadə olunacaq. Test nümunələri imtahan fənləri üzrə qəbul proqramına və imtahan modelinə tam uyğun hazırlanıb.\nAbituriyentlər elektron sınaq imtahanlarında iştirak etməklə qəbul imtahanlarına hazırlıq səviyyələrini yoxlayacaq, testlərlə işləmək vərdişlərini artıracaqlar. Sınaq imtahanları abituriyentlərə imtahandan sonra yenidən test suallarına baxmaq, onları təhlil etmək, öz cavablarını etalon cavablarla müqayisə etmək imkanı da yaradır.\nElektron sınaq imtahanında iştirak üçün abituriyentlər DİM-in imtahan.az saytına daxil olub qeydiyyatdan keçməlidirlər. Abituriyentlər qeydiyyat zamanı seçdikləri tarix və saatda imtahan.az saytına daxil olub imtahan verməlidirlər. Ödəniş (10 manat) qaydaları ilə saytda tanış olmaq mümkündür.


“Musavat” üzrə 37 nəticə tapıldı\n28.04.2022 - 13:20\nŞOK: Paşinyan Xankəndi ilə bağlı təxribata hazırlaşır: Rəsmi Bakı savaş elan edə bilər\nPaşinyan hakimiyyəti Kremlin təzyiqləri altında Azərbaycan və Ermənistan arasında növbəti müharibəyə səbəb ola biləcək addımlar atarsa, regionda yeni silahlı toqquşmalara görə məhz rəsmi İrəvan məsuliyyət daşıyacaq; Ancaq bu dəfə Rusiyanın Ermənistanı Azərbaycan ordusundan xilas etməsi o qədər də asan olmayacaq... Rusiyadan Ermənistana yönəlik təzyiqlərin artmaqda olduğu müşahidə olunur. Kreml Paşinyan\n15.02.2022 - 12:49\nRamiz Mehdiyev müxalifətlə birləşir? - ŞOK İDDİALAR\nAMEA prezidenti Ramiz Mehdiyev, nəhayət, postundan istefa verib. O, fevralın 14-də AMEA Rəyasət Heyətinin iclasında istefa verəcəyini və istefa barədə rəsmi ərizəsini bu gün (15 fevral) təqdim edəcəyini açıqlayıb. AMEA-nın vitse-prezidenti, Rəyasət Heyətinin üzvü Rasim Əliquliyev bildirib ki, fevralın 14-də keçirilən iclasda Ramiz Mehdiyev istefa ərizəsini təqdim edib. O qeyd edib ki, ərizə Rəyasət Heyəti tərəfindən qəbul\nBakıya "İSGƏNDƏR" raketi atmaq əmrini kim verib ? - Amerikalı analitik şok detalları açıqladı\n“44 günlük Qarabağ müharibəsi zamanı Ermənistan hərbçiləri Bakıya ən azı 1 ədəd ”İsgəndər-SS-26" ballistik raket atıb". Xəbər verilir ki, bu barədə tanınmış amerikalı siyasi icmalçı Maykl Doran Azərbaycan Diplomatik Akademiyasının jurnalında dərc olunan məqaləsində yazıb. O xatırladıb ki, Ermənistanın strateji silah arsenalına Moskvanın nəzarət etdiyini xatırladıb. Yəni, ermənilər “İsgəndər-SS-26"i müstə\nPaşinyan Xankəndi ermənilərini hərəkətə gətirdi\nRusiya sülhməramlı qüvvələrinin müvəqqəti dislokasiya olunduğu Xankəndi və ətraf bölgədə yaşayan ermənilər arasında emiqrasiya əhval-ruhiyyəsi güclənməyə başlayıb; Artıq anlayırlar ki, Ermənistan bölgədə erməni separatizmini əvvəlki kimi dəstəkləmək imkanlarını sürətlə itirir... Ötən ilin sonlarından başlayaraq, erməni toplumu dərin deqradasiya mərhələsinə qədəm qoyub. Hazırda ermə\n04.01.2022 - 18:55\nDünyanın nəhəng dövlətləri qlobal savaşı mümkün hesab edərək, heç bir halda, nüvə silahından istifadə olunmaması barədə əvvəlcədən anlaşıblar; Digər tərəfdən isə, dünyanın yeni bioloji silahın hədəfinə çevriləcəyi ilə bağlı növbəti xəbərdarlıq apokalipsis dövrünün yaxınlaşma əlaməti sayıla bilər... Dünyanın nəhəng dövlətləri\n19.12.2021 - 10:18\nErmənistanda fəlakət yaşanır - Son rəqəmlər qorxunc vəziyyəti təsdiqləyir\nKeçmiş prezident, hərbi cinayətkar Serj Sarkisyan Paşinyan hakimiyyətini ən zəif yerindən vurmağa çalışdı, Ermənistanda sosial fəlakətin əhatə dairəsi ortaya çıxdı; Rusiya Daxili İşlər Nazirliyinin açıqladığı və son üç ilə aid miqrasiya statistikası isə Ermənistanın yaxın gələcəkdə boşalmış ölkəyə çevrilə biləcəyindən xəbər verir… Xəbər verilir ki, Ermənistanda ölkədaxili siyasi mübarizə yenidən intensivləşməyə başlayıb. Ancaq\nBakıda “Trump Tower” oteli kimi tanınan məşhur binada təmir-bərpa işlərinə başlanıb. Hazırda binanın həm fasadında, həm də içərisində ciddi təmir işləri aparılır. Bəllidir ki, görünüşcə gəmi yelkəninə bənzəyən bu bina keçmiş nəqliyyat naziri Ziya Məmmədovun oğlu Anar Məmmədov tərəfindən inşa edilib. Anar Məmmədovun “gəmisi” yenidən hə\n“Qadın El Çapo” ləqəbli qvatemalalı cinayətkar bir neçə ilin içində kokain kraliçasına çevrilib. Bundan əvvəl o, mer postuna namizəd də olubmuş... Xəbər verilir ki, “La Patrona” ləqəbi ilə tanınan Mariksa Remus Peres Cənubi Amerikanın kiçik bir şəhərində soyuqqanlı qətllər və narkotik ticarəti ilə cinayət imperiyası qurub. Törətdiyi bir sıra qəddar və vəhşiyana cinayətlərə görə 94 il həbs cəzası\nZəngəzur dəhlizinin inşası başlandı:Ermənistanın razılığına ehtiyac duyulmadı\nCənubi Qafqazın gələcək taleyindən məsul olan iki Türk lideri regionu yenidən dizayn edirlər; Ermənistanın özgə torpaqlarını işğal etmək planının olmadığını deyən baş nazir Nikol Paşinyanın Cənubi Qafqazda sülh dövrünün başlandığını vurğulaması isə sadəcə, aciz durumdakı rəsmi İrəvanın çarəsizliyini göstərir... Azərbaycan və Ermənistan arasındakı fərqlər zaman keçdikcə, daha qabarı\nSabiq Baş Qərargah rəisinin karton zavoduna şərikliyi və baş verən ilginc hadisələr... 6 il əvvəl Eldar Mahmudovun rəhbərlik etdiyi mütəşəkkil cinayətkar quldur dəstə ifşa olunandan sonra xüsusən iş adamları dərindən nəfəs aldılar. Bu, səbəbsiz deyildi. Eldar Mahmudov ona göstərilən etimaddan sui-istifadə edib iş adamlarına qan uddururdu. Böyük rezonans doğuran bu ifşa prosesindən və ölkə rəhbərliyinin ortaya qoyduğu


Hazarandastan bülbülü - Nağıllar\nBiri var idi, biri yox idi. Bir padşah var idi. Bu padşahın bir bağı var idi ki, ruzigarın gözü belə bir bağ görməmişdi. Gül gülü çağırır, içindən göz yaşı kimi çeşmələr axırdı. Bağın içində padşah dünyanın hər tərəfindən cürbəcür ağaclar gətirdib, əkdirmişdi Qərəz, nə deyim, bağda can dərmanı desəydin vardı. Bu bağın şöhrəti bütün ətrafa yayılmışdı. Dünyanın hər tərəfindən dəstə-dəstə adamlar bu bağın tamaşasına gəlirdi.\nBir gün yenə şəhərdən üç nəfər bu bağı görməyə gəlmişdi. Padşahnan bağı gəzdilər, dolandılar. Bağın qapısından eşiyə çıxanda, qonaqlardan biri bir ah çəkib dedi:\n– Çox gözəl bağdı, amma heyf ki, Hazarandastan gülüynən Hazarandastan bülbülü bu bağda yoxdu.\nİkinci qonaq bir ah çəkib dedi:\n– Çox gözəl bağdı, amma heyif ki, Bili-Bilqeyis xanım burda deyil.\nÜçüncü qonaq da eləcə bir ah çəkib dedi:\n– Çox gözəl bağdı, amma heyif ki, Süleymani-ərəbat bu bağın içində deyil.\nQonaqlar getdilər, padşah düşdü fikrə, vəzir diqqətnən baxıb gördü ki, padşah çox fikirdədi, dedi:\n– Padşah sağ olsun, nə oldu fikrə getdin?\n– Vəzir, qonaqların sözü məni fikrə saldı. Hər nə təhər olsa, gərək Hazarandastan bülbülü, Hazarandastan gülü, Bili-Bilqeyis xanım, bir də Süleymani-ərəbat bu bağa gətirilə.\n– Padşah sağ olsun, burda nə var ki, səni fikrə salır? Şükür olsun üç oğlun var. Çağır, əmr elə, gedib gətirsinlər. Bəs onlar nə vaxt sənə lazım olacaqlar?\nPadşah gördü ki, vəzir doğru deyir. Onun doğrudan da üç oğlu vardı. Əmr elədi çağırdılar. Elə ki, oğlanların üçü də gəldi padşahın bərabərinə, padşah dedi:\n– Oğlanlarım, mənim bağım misli görülməmiş bir bağdı. Amma dörd dənə əskiyi var, onlar da: Hazarandastan bülbülü, Hazarandastan gülü, Bili-Bilqeyis xanım, bir də ki, Süleymani-ərəbatdı. Bilmirəm, göy göbəyini yerə dayasa da, gərək onları gətirəsiz.\nOğlanlar atalarının əlindən öpüb atlarını minib, öpüşüb ayrıldılar. O biri qardaşları getməkdə olsunlar, sizə kimdən deyim, kiçik qardaşdan. Bu kiçik qardaş bir neçə gün yol gedəndən sora gəlib bir şəhərə yetişdi. Bir evin qabağında atdan düşüb gördü ki, bir qoca kişi dayanıb qapıda, dedi:\n– Qoca, qəribəm, yol adamıyam, bu gecə məni qonaq saxlarsanmı?\n– Niyə saxlamıram, bala?! Qonaq Allah qonağıdı.\nEv yiyəsi qoca, gün keçirmiş, dünyanın isti-soyuğun görüb, acı-şirinin dadmış bir adamdı. Gecə söhbət vaxtı oğlanın Süleymani-ərəbatdan ötrü bura gəldiyini bilib dedi:\n– Bala, sən gəl bu sevdadan əl çək! Çox igidlər, çox pəhləvanlar bunun üçün gedib, bir də dala qayıtmayıblar. Hələ sənin dimdiyinin sarısı heç getməyib, ağzından hələ süd qoxusu gəlir.\n– Yox, dədəmə söz vermişəm, gərək eləyəm.\nOnda qoca dedi:\n– Oğlan, indi ki belə oldu, qoy sənə deyim. O at hər gün bir çeşmə var, gəlib o çeşmədən su içir. Onu ancaq orda tutmaq olar. Ancaq o çeşmənin yanına getmək üçün gərək yeddi dənə odlu dərədən keçəsən. Oğlan hər şeyi ondan öyrənib səhər atı mindi. Yola düşəndə qoca dedi:\n– Çeşmənin başında bir ağac var. Çıxıb həmən ağacda gizlənərsən.\nSübhi-sadıx zamanı bir sürü at gələcək, cəhd eləyib kəməndi qabaqdakı atın boynuna sal, özün də tez denən “at, Süleyman peyğəmbər eşqinə dayan!”. Əgər elə deməsən, at səni də, ağacı da yerindən oynadıb həlak edər. Elə ki, mindin ata, dala baxmadan dördəmiyə çap! Daldan çoxlu səslər gələcək ki, “ay tutun, ay vurun!” Nəbadə dönüb dala baxasan, baxsan daş olarsan.\nOğlan atı sürdü, az getdi, çox getdi, bir də gördü ki, uzaqdan işıq gəlir. Yaxınlaşdıqca işıq yekəldi, elə oldu ki, elə bil uzaqda məşəl yanır. Bir az da gedəndən sora baxdı ki, qabaqdakı işıq qocanın dediyi odlu dərədi. Dərənin istisi oğlanı təngişdirməyə başladı. Ancaq buna fikir verməyib yoluna davam elədi. Getdi yetişdi odlu dərənin başına. Dərə nə dərə, elə bil ki, Allah cəhənnəmi bura köçürdüb.\nOğlan baxmayıb özün vurdu odun içinə. Dərədən çıxanda göy guruldadı, sümsürük oynadı, bir gurultu qopdu ki, həmli arvad olsa, qorxudan uşaq salardı. Oğlan qocanın dediyinə əməl eləyib, heç bir tərəfə baxmayıb, özünü ikinci dərəyə vurdu. Belə-belə dərələrin yeddisini də keçib çıxdı bir düzəngaha. Bir qədər atı sürəndən sora gəlib bir çəmənzara çatdı. Çəmənin ortasında uca bir ağac var idi. Ağacın altından bir çeşmə çıxıb abi-zəmzəm suyu kimi axırdı. Oğlan baxdı ki, elə qocanın dediyi yerdi ki, var. Atdan düşdü, əyləşib çəmənin başında bir az toqqasının altını bərkidəndən sora, çıxıb ağacda oturub gözləməyə başladı.\nSəhərə yaxın bir də gördü ki, budu yer titrədi, göy şaqqıldadı, sümsürük oynadı, təpənin dalından bir dəstə at çıxdı. Atlar üz qoydular çeşməyə tərəf gəlməyə. Oğlan yerin möhkəmlədib kəməndi hazırladı.\nAtlar gəlib çeşməyə çatdılar. Oğlan baxdı qabaqdakı ata, gördü doğrudan da at bir atdı ki, Qırat onun yanında bir pula dəyməz. Oğlan kəməndi atdı atın boynuna. At iki əlləri üstündə qalxdı göyə, oğlanı çəkdi, oğlan düz düşdü onun belinə. At bir də qalxdı ki, onu vursun yerə, oğlan dedi:\n– Ay at, Süleyman peyğəmbər eşqinə dayan!..\nAt Süleyman peyğəmbərin adını eşitcək dayandı. Oğlan onu dəhnə çilov vurub başın döndərdi. Daldan nə qədər qışqırtı, bağırtı gəldisə oğlan dönüb baxmadı, birbaşa atı sürdü. Beş günə gəldiyini iki saatda keçib qocanın olduğu şəhərə çatdı. Oradan keçib birbaş yola düzəldi.\nGəldi həmən üç yolun ayrıcına yetişdi. Daşın altına baxıb gördü ki, üzük ordadı. Bildi ki, hələ qardaşları qayıtmayıblar. Odu ki, üz qoydu ortancıl qardaşının getdiyi yola. Günə bir mənzil gəlib çatdı bir şəhərə.\nŞəhərin qırağında düşüb atın tükündən bir az çəkdi, cilovun başına dolayıb ötürdü, özü girdi şəhərə, baxdı ki, möhkəm acıb, dedi: gedib bir çörək yeyim. Bu fikirnən gəlib bir aşbaz dükanına girdi. Əyləşib xörək istədi. Aşbaz şəyirdi xörək gətirəndə oğlan gördü ki, öz qardaşıdı, soruşdu:\n– Bəs qardaş, bu nə hal?\n– Qardaş, işim tutmadı, heç bir şey tapa bilmədim. Axırda aşbazxana sahibinə yataq pulu verə bilmədiyimə görə, indi məni burda şəyird işlədir.\nOğlan onun borcunu verib aşbazdan aldı, şəhərdən də ona bir at aldı, sora da lazım olan başqa şeylər alıb şəhərin qırağına gəldilər. Oğlan cibindən Süleyman-ərəbatın tükünü çıxardıb tutuzdurdu. Süleymanərəbat badi-sərsər kimi gəldi. Hər iki qardaş mindi, sürüb birbaş çatdılar üç yolun ayrıcına. Daşın altına baxıb gördülər ki, üzük hələ də ordadı. Kiçik qardaş ortancıla dedi:\n– Qardaş, sən qal burda, mən gedim böyük qardaşımızın dalıncan.\nOrtancıl qardaş orda qaldı, bizim bu kiçik yola düzəldi. Az getdi, çox getdi, gəlib bir şəhərə çatdı. Baxdı ki, böyük bir qəsr var. Bu qəsrin balaxanasında bir qız oturub, bir qız oturub ki, gözəlliyi göylərdən bac istəyir. Amma qəsrin qabağında bir dəstə fəhlə palçıq ayaqlayır.\nOğlan yanaşdı fəhlələrə ki, soruşsun görsün bu balaxanadakı qız kimdi. Bir də nə gördü?! Böyük qardaşı fəhlə paltarında qıçlarını da çirməyib burda palçıq ayaqlayır. Bunu görəndə oğlanın az qaldı ki, ruhu bədənindən uçsun, dedi:\n– Qardaş, bu nə haldı?\n– Qardaş, bu qızı ki, görürsən, bu Bili-Bilqeyis xanımdı. Hazarandastan gülü ilə Hazarandastan bülbülü də ondadı. Bu palçıq ayaqlayanlar da ki, hərəsi bir padşahın oğludu. Gəliblər ki, onu alsınlar. O da hər gələnnən güləşib yıxıb, hər yıxılana da beləcə ömrünün axırınacan burda palçıq ayaqlatdırır.\n– Qorxma qardaş, bu saat onun saçlarını əlimə dolaram.\nBaşını yuxarıya qaldırıb dedi:\n– Qız, düş aşağı!\n– Sənnən güləşmək istəyirəm.\n– Bir baxginən bu palçıq ayaqlayan adamlara. Bunlar hərəsi bir pəhləvandı. İndi burda palçıq ayaqlayırlar. Mənim sənə yazığım gəlir.\nSən yaxşı bir oğlansan, özünü bədbəxt eləmə, çıx get!\n– Uzun danışmağın yeri yoxdu. Bunları da görürəm, səni də, düş gəl yerə!\n– Get oğlan, sənin ağzından hələ süd qoxusu gəlir. Anan yazıqdı, sənin hələ bələnməli vaxtındı, get, özünü bədnam eləmə!\n– Sənin cənginə indiyə kimi görünür ki, pəhləvan düşməyib, indi məndən gözün qorxduğuna görə, aşağı düşə bilmirsən.\n– Oğlan, mən sənə qıymırdım, sənə yazığım gəlirdi. İndi ki, sən belə danışdın, çox yaxşı güləşək. Ancaq bir şərtnən. Sən məni yıxa bilsən, ixtiyar sənindi, nə istəyirsən elə, mən səni yıxdım başını kəsəcəyəm.\n– Mən razıyam, şərtin gözüm üstə.\nMeydan sulandı, süpürüldü, küştü başlandı. Üç gün, üç gecə güləşdilər. Oğlan axırda canın dişinə yığıb bir tilişdirmə vurub qızın arxasın qoydu yerə.\n– İxtiyar sənindi, öldürə bilərsən.\nOğlan əlini onun dalına vurdu. Qız oğlan palçıq ayaqlayanların hamısını azad elədi. Hazarandastan gülünü, Hazarandastan bülbülünü, Bili-Bilqeyis xanımı, bir də ki, qardaşını götürüb yola düşdü. Günə bir mənzil gəlib çatdılar üç yolun ayrıcına, gördülər ortancıl qardaş orda bunların yolunu gözləyir. Çadırlar quruldu, qazanlar asıldı, yedilər, içdilər, hərə öz çadırına yatmağa getdi. Gecə nə ortancıl qardaşın, nə də böyük qardaşın gözünə yuxu getmədi. Onlar bilmirdilər ki, atalarının yanına nə üznən çıxacaqlar. Gecənin bir vaxtı böyük qardaş durub getdi ortancıl qardaşın yanına. Bir az götür-qoy eləyəndən sora bu qərara gəldilər ki, qardaşlarının əl-ayağını bağlayıb salsınlar quyuya.\nOnun gətirdiyi bütün bu şeyləri aparıb öz adlarından versinlər padşaha. Oğlan şirin yuxuda yatmışdı. Deyərlər ki, səhərin yuxusu ölümdən betərdi. Qardaşlar onun əl-ayağını kəndirnən bərk sarıyıb gətirib Yusif kimi bir quyuya saldılar. Səhər tezdən bütün qəflə-qatırı yükləyib hazırladılar. Bili-Bilqeyis xanım soruşdu:\n– Bəs oğlan hanı?\nQardaşlar dedilər ki, o gecəynən atalarına muştuluq aparıb.\nHər şeyi hazırladılar, amma nə qədər elədilərsə Süleymani-ərəbat onlara baş vermədi ki, vermədi. Axırda gördülər ki, tuta bilməyəcəklər, onu çar-naçar buraxıb atların içindən bir yaxşı at seçdilər. Süleymani-ərəbatsız yola düşdülər. Gəlib yetişdilər atalarının hüzuruna.\nAtaları şeyləri görüb çox sevindi. Kiçik oğlunu soruşdu, dedilər:\n– O heç bir şey gətirə bilməmişdi, ona görə də üzüqara olduğundan sənin yanına gələ bilmədi.\nƏlqərəz, padşahı aldatdılar. O da bunların dediklərinə inandı. BiliBilqeyis xanım üçün məxsusi bir otaq ayırdılar, yaşamağa başladılar.\nOnlar öz yaşamaqlarında olsunlar, sənə kimdən xəbər verim, kiçik oğlandan.\nBir vaxt səhərin yeli onun burnuna dəyəndə, ayılıb gördü ki, bir quyunun içindədi. Qardaşlarının xəyanətini başa düşdü, dedi:\n– Hey gidi dünya, mən onlara nə elədim, onlar mənə nə elədilər...\nAncaq gecdi. Əlləşdi ki, birtəhər quyudan çıxsın, ancaq quyu çox dərindi, heç bir dənə də ayaq yerisi yoxdu. Odu ki, çıxa bilmədi.\nYadınızdadırmı Süleymani-ərəbat onlara baş verməyib burda qalmışdı, öz sahibini axtarırdı. Qoxuluya-qoxuluya gəlib quyunun başına çatdı. Gördü ki, oğlan quyudadı. Gedib yaxındakı ağaclardan bir az meyvədən-zaddan ağzına yığıb gətirib quyuya saldı. At həmişə belə eləyirdi, gecələr də quyunun başında yatırdı.\nBir gün bir karvan gəlib burda düşdü. Baxdılar ki, quyunun başında yaxşı bir at var. İstədilər onu tutsunlar. Nə qədər elədilərsə, at baş verməyib elə quyunun ətrafında dolanırdı. Axırda dedilər ki, qoy görək bu quyuda nə sirr var ki, bu at burdan o yana getmir. Quyuya səslədilər.\nOğlan ordan səs verdi. Qərəz, oğlanı quyudan çıxartdılar, əhval-pürsanlıq elədilər, o da açıb bütün başına gələnləri danışdı, sora onlara razılıq eləyib Süleymani-ərəbatın üstünə süvar oldu, üz qoydu öz şəhərlərinə.\nGəlib şəhərin qırağında atdan düşdü, tükündən bir az çəkib cibinə qoydu, cilovun boynuna dolayıb, ötürdü. Gedib bir aşbaza şəyird oldu.\nBu burada işləməyində olsun. Bir gün padşah adam göndərdi BiliBilqeyis xanıma ki, hazırlaşsın, onu alır böyük oğluna. Bili-Bilqeyis xanım padşahla heç görüşməmişdi. Hazarandastan bülbülüynən gülü də vermirdi. Çəkilib öz otağında qara geyinib yasa batmışdı. Padşahın sifarişinə cavab göndərdi ki, mənim nişanlım hələ gəlməyib, kim məni almaq istəyirsə, gərək məni yıxa, sora ala.\nPadşah oğluna əmr elədi ki, onu yıxsın. Oğlan onun gücünü bilirdi, bilirdi ki, onu yıxmaq bunun xörəyi deyil. Odu ki, özünü vurdu naxoşluğa. Oğlanın bu naxoşluğu çox uzun çəkdi. Padşah vəzirdən soruşdu:\n– Vəzir, bu məsələdən ağlın nə kəsir?\n– Şah sağ olsun, sənin oğlun məhəbbətin gücündən naxoşlayıb, toy olmayınca o sağalmayacaq.\nPadşah əmr elədi, toy tədarükü başlandı. Bili-Bilqeyis xanım gördü ki, işi zorla başladılar, öz ürəyində dedi:\n– Yaxşı, mən də özüm bilərəm nə edərəm.\nBəli, toy quruldu, carçılar car çəkdi, qonaqlar çağırıldı, gəldi toyun axırıncı günü ki, gəlin gedəcəkdi, atlılar atlandı, at çapmağa başladılar.\nPadşah da öz əyan-əşrəfiynən oturub tamaşa eləyirdi. Bili-Bilqeyis xanım pəncərədən baxırdı.\nAşbaz bizim oğlanı dükanda qoyub at çapmağa getmişdi. Elə ki, o getdi, oğlan durdu ayağa, atın tükünü çıxardıb tutuzdurdu. At hazır oldu, ayaq rikabə, diz qabırğaya, yatdı atın boynuna, badi-sərsər kimi özünü vurdu çapışanların arasına. Padşah bir də gördü ki, budu bir oğlan gəlir, bir at minib, bir at minib ki, daha nə deyim. At yernən, göynən əlləşir. Oğlan bir o yana çapdı, bir bu yana çapdı, bir məhmizdə bütün çapışanları keçdi... Üçüncü dəfədə padşahın böyük oğlunun boynunu vurdu, qaçdı.\nPadşah nərə çəkdi ki:\n– Amandı, tutun, kim tutsa varımın yarısını ona verəcəyəm.\nAtlılar düşdülər oğlanın dalına, oğlan gördü budu bütün pəhləvanlar gəlir. Hərçəndi ki, o, onların heç birindən qorxmurdu, amma bildi ki, dayanıb dava eləsə onu tanıyacaqlar, odu ki, üzün ata tutub dedi:\n– Süleyman eşqinə, at, məni götür!\nElə söz ağzından qurtarmamışdı ki, at iki əlləri üstündə qalxdı göyə, ucadan bir kişnədi, elə götürüldü ki, elə bil ox yayından çıxıb, bir göz qırpımında gözdən itdi. Toy yasa döndü. Hər şey qara boyandı. Bütün şəhər qırx gün əza saxladı. Amma Bili-Bilqeyis oğlanı tanımışdı.\nİndi daha lap arxayınlaşmışdı ki, oğlan sağdı, özü də burdadı. Bu işdən düz bir il keçdi. Elə həmişə aşbaz heyfsilənib deyərdi:\n– Köpəkoğlu ölmüş hardansa gəlib toyu yas elədi. Amma oğlan da əntiqə oğlandı ha... Adamın heç dilindən gəlmir ki, ona qarğış eləsin.\nOğlan da həmişə cavabında deyərdi:\n– Vay köpəkoğlu, amma heyif ki, mən getməmişdim görəm.\nAtalar yaxşı deyiblər ki, “ölən elə ölən yerdə qalar”. Odu ki, indi də bir neçə vaxt qara-mara bağlayandan sora böyük oğlan yavaş-yavaş yaddan çıxdı.\nPadşah Bili-Bilqeyis xanıma sifariş göndərdi ki, əl-ayağını sazlasın, onun kəbinini kəsdirib ortancıl oğluna.\nBəli, yenə tədarük görüldü, qazanlar asıldı, düyülər salındı suya.\nToy başlandı. Ancaq Bili-Bilqeyis xanım bu dəfə arxayındı. O yəqin eləmişdi ki, oğlan buradadı.\nBəli, at çapılan gün yenə oğlan, əvvəl dediyimiz kimi, aşbaz gedəndən sora dükanı bağlayıb şəhərin qırağına çıxdı, atın tükün tutuzdurdu.\nAt hazır oldu, qıçın aşırdı atın belinə, özünü vurdu çapanların içinə. Camahat hən-hün eləyib onu tutunca, o, ortancıl oğlanın da boynunu vurub, atı sürdü düz padşahın qabağına. Atdan düşüb dayandı şahın bərabərində. Padşah gördü öz oğludu. Qolun onun boynuna salıb dedi:\n– Oğul, bu nə işdi gördün?\n– Ata, yoldaşına xəyanət eləyənin cəzası belə olmadı, əgərçi o qardaş da olsa.\nPadşah təəccübündən dedi:\n– Necə? Bu nə sözdü?\nOğlan bütün əhvalatı bizim bildiyimiz kimi, danışdı. Hamı onu haqlı gördü. Yas təzədən toya döndü. Qırx gün, qırx gecə toy eləyib, Bili-Bilqeyis xanımı kiçik oğlana aldılar. Bağın düz ortasında bir qəsr tikdirib onları ora köçürdülər. Hazarandastan gülü bir tərəfdə, Hazarandastan bülbülü bir tərəfdə, Süleymani-ərəbat bir tərəfdə, Bili-Bilqeyis xanımnan oğlan da onların arasında... Bəh-bəh, keçmə bu bağın ləzzətindən.\nOnlar yedilər, içdilər, yerə keçdilər. Siz də yeyin, için, mətləbinizə yetişin! Göydən üç alma düşdü, biri mənim, biri nağıl deyənin, biri də özümün, siz sağ, mən də salamat.\nSaytda 190 nəfər


Elə bilirsən ölmək asandır ?! : Torpaq pulu, qəbir pulu, yeddi, qırx... - Eh həngamədir !\naccess_time09/09/2020 22:21 folder_openCəmiyyət\nƏhməd Qəşəmoğlu: “Bahalı qəbirlər o demək deyil ki, onun altındakı şəxs rahat olacaq”\n“Ölüb gedən üçün belə halların heç bir əhəmiyyəti yoxdur”\nVətəndaşlar qəbiristanlıqdakı mollarların özbaşınalıqlardan da narazıdır. Əhalinin şikayətləndiyi başqa məqam isə qəbiristanlıqda oğurluqların ardı-arasının kəsilməməsidir. Çünki ora gətirilən güllər oğurlanaraq satılır.\nVəziyyəti “Sherg.az”a dəyərləndirən sosioloq-alim Əhməd Qəşəmoğlu bildirib ki, İslamda dəbdəbəli, təmtəraqlı qəbirlərin qurulması yoxdur:\n“İslamın, şəriətin bizdən tələbi odur ki, rəhmətə gedən insanın ilk növbədə cənazə namazını qılıb dəfn etmək, torpağa tapşırmaq lazımdır. Qalan şeylər isə insanların fantaziyalarıdır. İndiki məqamda qəbiristanlıqların hazırlanması ölkəmizi mənfi tərəfdən xarakterizə edir.\nOna görə də bu məsələlərə nə qədər bacarsaq, təcili yanaşmaq lazımdır”.\nSosioloqun sözlərinə görə, bahalı qəbirlər o demək deyil ki, onun altındakı şəxs rahat olacaq:\n“Ölüb gedən üçün belə halların heç bir əhəmiyyəti yoxdur. Bahalı qəbirlərlə bağlı əsasən 2 məqam diqqət çəkir. İnsanların özünü nümayiş etdirməsi və ictimai qınaq.\nİctimai qınaq bəzən qanunlardan da güclü olur.\nAmma insanların ictimai qınağı necə formalaşdırması, bu qınağın hansı rolu oynaması vacibdir. Məsələn, qınaq elə formalaşar ki, müsbət rol oynadığı kimi mənfi hallara da səbəb olar.\nKimsə rəhmətə getmiş yaxın adamına sadə qəbir düzəltdirsə, inanın ki, ictimai qınaq hərəkətə keçəcək. Həmin adamı şiddətli şəkildə qınayacaqlar. Deyəcəklər ki, “imkanı ola-ola valideyninə, yaxın adamına qoyduğu qəbir daşına bax?”. Bütün bunlar cəmiyyətimizdə mənəvi dəyərlərin arxa planda olduğunu sübut edir”.


Modern Tv Stand - Baku\n📺 Modern tv stand\nModern tv stand çeşidləri qonaq otaqlarınızın estetikasını müəyyənləşdirəcək önəmli mebellərdəndir. Məkanınızda xoş görünüşə sahib olmaqla yanaşı bu modellərin daşıdığı funksionallıq ilə istifadə rahatlığı əldə edəcəksiniz. Modern tv stand modellərini sadəcə bir kliklə əldə etmək üçün tvstend.com-u ziyarət etməniz yetərlidir.\nEvinizdə öz tərzinizi əks etdirməyə çalışmaqla yanaş, funksionallığı ilə sizə rahatlıq yaradacaq modellərə üstünlük verin. Tv stendlərin sahib olduğu rəflər müxtəlif əşyaların saxlanmasına və elektrik naqillərinizi asanlıqla gizlətməyinizə köməklik edir. Səliqəli bir görünüş üçün funksional modellər çox əşyalı evlər üçün ideal seçim olacaqdır.\nRahatlıq və televizorunuzu təhlükəsiz şəkildə yerləşdirmək üçün televizor alti mebel seçimi etməzdən əvvəl həm televizorunuzun ölçülərini, həm də məkanlarınızı dəqiq ölçmək çox önəmlidir.\nDayanıqlılığı və yüngül olması ilə fərqlənən laminat mebel istehsalında ən çox istifadə olunan modeldir. Laminat tv stend modelləri ilə həm, arzuladığınız görünüşə sahib olacaq, həm də münasib qiymətlərdən yaralanmış olacaqsınız.\nKunc tv stend\nKunc tv stend kiçik evlər üçün yerdən qənaət etmək məqsədi ilə istifadə olunan ən yaxşı həllərdəndir. Küncə yerləşdirilən modellər ilə daha çox boş yerlərə sahib olarkən, həm də fərqli üsub yaratmış olacaqsınız. Kunc tv stend modelləri sahib olduğu funksionallıq ilə də sizə rahatlıq yaradacaqdır.\nModern tv stand çeşidləri ilə məkanlarınızı yeniləməyə başlayın. Bir-birindən fərqli modelləri əldə etmək üçün saytı incələməyə davam edin!


Ramiz Mehdiyev AMEA-da birinci vitse-prezidentlər postu yaradır\nŞənbə günü, dekabrın 28-də, saat 11.00-da AMEA Rəyasət Heyətində akademiyanın ümumi yığıncağı keçiriləcək. Bu barədə AMEA-nın saytında elan yerləşdirilib.\nYığıncağın gündəliyinə “Azərbaycan Milli Elmlər Akademiyasının 2020-2025-ci illər üçün inkişaf proqramı”, AMEA-nın Nizamnaməsində dəyişiklik edilməsi, AMEA-nın Nizamnamə komissiyasının sədrinin və tərkibinin təsdiq edilməsi və akademiyanın birinci vitse-prezidentlərinin seçkiləri haqqında məsələlər daxil edilib.\nQeyd edək ki, indiyədək AMEA-da ancaq vitse-prezident vəzifəsi vardı.\nBu il oktyabrın 23-də AMEA-nın rəhbəri dəyişib. Prezident Administrasiyasının keçmiş rəhbəri, akademik Ramiz Mehdiyev AMEA prezidenti seçilib. Mehdiyev bu vəzifəyə seçiləndən sonra AMEA-da bir sıra islahatlar həyata keçirilib.


DataLife Engine > Версия для печати > YAP Masallı rayon təşkilatı Gənclər Birliyinin V hesabat-seçki konfransı keçirilib\nГлавная > Siyasət > YAP Masallı rayon təşkilatı Gənclər Birliyinin V hesabat-seçki konfransı keçirilib\n11-05-2019, 13:51. Разместил: admin44\nMayın 11-də Yeni Azərbaycan Partiyası (YAP) Masallı rayon təşkilatı Gənclər Birliyinin V hesabat-seçki konfransı keçirilib.\nKonfransda Masallı Rayon İcra Hakimiyyətinin başçısı Rafil Hüseynov, Milli Məclisin üzvü Nəriman Əliyev, YAP Masallı rayon təşkilatının sədri Seyfəddin Əliyev, YAP Siyasi Şurasının üzvü, “İki sahil” qəzetinin baş redaktoru Vüqar Rəhimzadə, rayon təşkilatının gənc üzvləri iştirak ediblər.\nƏvvəlcə tədbir iştirakçıları ümummilli lider Heydər Əliyevin abidəsini ziyarət edərək, önünə tər-gül dəstələri düzüblər.\nAzərbaycan Respublikasının Dövlət Himni səsləndirildək sonra konfransı açıq elan edən Yeni Azərbaycan Partiyası Masallı rayon təşkilatının sədri Seyfəddin Əliyev Yeni Azərbaycan Partiyasının təkcə Azərbaycanın deyil, regionun ən nəhəng, aparıcı siyasi təşkilatı olduğunu diqqətə çatdırıb. Dövlətin gənclərə qayğısından bəhs edən S.Əliyev ümummilli lider Heydər Əliyev tərəfindən əsası qoyulan gənclər siyasətinin uğurla davam etdirildiyini bildirib. “Ümummilli lider Heydər Əliyev hakimiyyətdə olduğu bütün dövrlərdə gənclərin himayədarı olaraq sağlam düşüncəli yeni nəslin yetişdirilməsini dövlət və cəmiyyətin mühüm vəzifəsi hesab edib, onların dövlət mənafeləri əsasında səfərbər olunması üçün mühüm addımlar atıb.Əsası ulu öndər Heydər Əliyev tərəfindən qoyulmuş dövlət gənclər siyasətinin möhtərəm Prezidentimiz, Yeni Azərbaycan Partiyasının sədri cənab İlham Əliyev tərəfndən uğurla davam etdirilir”.\nKonfransda YAP Masallı rayon təşkilatı Gənclər Birliyinin sədri Məmmədhüseyn Hüseynovun hesabat məruzəsi dinlənilib. Məruzəçi qeyd edib ki, hazırda təşkilatın Gənclər Birliyi 3223 gənci öz sıralarında birləşdirir. Gənc üzvlərimizdən 941 nəfəri , yəni 29,2 faizi qadınlar, 908 nəfəri , yəni 28,2 faizi ali təhsilli gənclərdir.\nKonfransda iştirak edən Masallı rayon İcra Hakimiyyətinin başçısı Rafil Hüseynov çıxış edərək bildirib ki, müstəqilliyimizin ilk illərində Azərbaycan gəncliyinin gündəlik həyatı və perspektivləri, taleyi çox böyük təhdidlərlə, çağırışl arla üz-üzə qalmışdı. Məhz ulu öndər Heydər Əliyevin hakimiyyətə qayıdışı, qısa müddətdə Azərbaycanın bütün potensialını bir araya gətirməsi mövcud problemlərin həllində xüsusi rol oynadı: “Bütün işlər Azərbaycanın gələcəyi və gəncliyi üçün görülürdü. O dövr Azərbaycana siyasi, iqtisadi, hərbi sahələrdə qoyulan kapital gəncliyi qorumaq, inkişaf etdirmək, gənclərin ictimai həyata inteqrasiyasını sürətləndirməyə xidmət edirdi”.\nMilli Məclisin üzvü Nəriman Əliyev çıxışında ölkədə gənclərin inkişafı üçün görülən bütün işlərin Azərbaycan dövlətinin mənafeyinə və maraqlarına xidmət etdiyini söyləyib. “Azərbaycanda gənclərin bütün istiqamətlərdə fəaliyyət göstərmələri üçün geniş imkanlar yaradılıb. Bu gün gənclərimiz dövlətdə və cəmiyyətdə öz yerini müəyyən ediblər. Artıq gənclər proseslərin ardınca deyil, önündə getməyə başlayıblar. Gəncliyə qoyulan kapital öz səmərəsini verir. Getdikcə gənclik ictimai-siyasi həyatın mərkəzində əsas fiqura çevrilməkdədir. YAP Gənclər Birliyi isə Azərbaycan cəmiyyətində fəaliyyət göstərən ən öncül, ən aparıcı hissədir”, - deyə Milli Məclisin deputatı vurğulayıb.\nDaha sonra çıxış edən YAP Siyasi Şurasının üzvü, “İki sahil” qəzetinin baş redaktoru Vüqar Rəhimzadə partiyanın yaradılmasının tarixi zərurət olduğunu bildirərək, diqqəti o zamankı siyasi vəziyyətə yönəldib. Qeyd edib ki, müstəqilliyimizin ilk illərində xalqımızın düşdüyü son dərəcə çətin vəziyyətdə dövlətimizi və xalqımızı xilas edə biləcək böyük siyasi liderə ehtiyac var idi. Yaranmış vəziyyətdə müstəqilliyimizi və dövlətçiliyimizi yalnız Heydər Əliyev kimi dahi bir şəxsiyyət qoruya bilərdi. Bu səbəbdən ulu öndər Heydər Əliyev xalqının səsinə səs verdi və yeni bir siyasi partiyanı - Yeni Azərbaycan Partiyasını yaratdı. Bu partiyanın təsis olunması, sonrakı illərdə xalqın yekdil səsi ilə hakimiyyətə gəlməsi nəticəsində Azərbaycan bölünmək təhlükəsindən xilas oldu, bugünkü inkişafın təməlləri qoyuldu. Sevindirici haldır ki, hazırda müasir müstəqil Azərbaycan Prezident İlham Əliyevin rəhbərliyi ilə sürətlə inkişaf edir, yeni-yeni uğurlara imza atır.\nKonfransda çıxış edən gənc fəallar Dilbər İbayeva, Rövşən Muxtarov, Aytən Əliyeva və başqaları ölkəmizin inkişafı, respublikamızla bağlı həqiqətlərin dünya ictimaiyyətinə çatdırılması istiqamətində üzərlərinə düşən vəzifələrin öhdəsindən layiqincə gəlmək üçün səylə çalışacaqlarını söyləyiblər.\nDaha sonra təşkilati məsələlərə baxılıb. YAP Masallı rayon təşkilatı Gənclər Birliyinin 27 nəfərdən ibarət Şurasının və 11 nəfərdən ibarət İdarə Heyətinin tərkibi müəyyənləşib. Eyni zamanda, səsvermə nəticəsində Qarayev Bəxtim Akif oğlu YAP Masallı rayon təşkilatı Gənclər Birliyinin sədri seçilib. Konfransda YAP Gənclər Birliyinin növbəti konfransına nümayəndələr də müəyyənləşdirilib.\nKonfransda partiya sıralarına yeni daxil olan üzvlərə üzvlük vəsiqələri təqdim olunub.


Qarderobumuzu/həyatımızı səliqəyə salırıq və ya Mari Kondo fəlsəfəsiı | Baku Afisha\nBəziləriniz buna absurd deyə bilər, lakin bu artıq danılmaz bir faktdır. Bir çoxları bunu artıq sübut edib. Lakin, gəlin, lap əvvəlcədən başlayaq:\nEvinizə girdikdə, paltarınızı dəyişdikdə bir an ürəyiniz sıxılır... Amma, fərqinə varmadan işlərinizə davam edirsiniz. Bu cür hallar ara-sıra təkrarlanır, lakin yenə də məhəl qoymursunuz. Tanış gəlir? Sizcə, bunun səbəbi nə ola bilər?\nSizə bir sirr açaq - evimizdə bizi əhatə edən bütün əşyalar energetic olaraq bizə təsir edir. Bunu dünyada bu mövzu ilə bağı kitab yazıb, məşhurlaşan yapon xanım Mari Kondo iddia edir. Onun fikrinə görə, evimizdə olan bütün əşyalar bizi sevindirməlidir, neqativ təsir etməməlidir. O, bu istiqamətdə xüsusi metodologiya yaratmışdır. Gəlin, bu metodla tanış olaq və qarderobumuzu və bəlkə də həyatımızı ona əsasən səliqəyə salaq:\nQayda 1. Geyimləri kateqoriya üzrə yerləşdirmək – ilk öncə, geyinmədiyiniz (“xüsusi tədbir olanda geyinərəm”, “arıqlayanda geyinərəm” və s. bəhanələr adı ilə alınmış geyimlər) və geyinən zaman sizə sevinc gətirməyən, zövq verməyən geyim və əşyaları qarderobdan çıxarırsınız. Daha sonra, yerdə qalanları kateqoriyalara bölərək, yerləşdirisiniz. Ətəklər bir sırada, şalvarlar ayrı, bluz və köynəklər digər sırada və s. düzülərək uyğunlaşdırılmalıdır.\nQayda 2. Geyimləri sıraya düzmək – geyimləri kateqoriyalara böldükdən sonra, onları elə asıb və ya yığmalıyıq ki, axtarıb tapmaq asan olsun və götürdükdə qarışıqlıq yaranmasın. Mari Kondo məsləhət görür ki, geyimlərinizə qayğı ilə yanaşasınız, yəni düyməsi qopmuş, sökülmüş və zədələnmiş sevimli geyimlərinizi bərpa edəsiniz və sevmədiyiniz əşyaları onların arasından qaldırasınız.\nQayda 3. Çantaları düzgün saxlamaq – Mari Kondo təkid edir ki, evə gəldikdən sonra istifadə etdiyiniz çantanın içini boşaldasınız. Beləliklə də, çanta “dincəlir”. Bundan əlavə, səhər işə və ya dərsə kecikən zaman, yeni çanta götürdükdə ora qoyulacaq bütün əşyalarınızı unutmadan götürə biləcəksiniz. Çantaları da kateqoriyalar üzrə yerləşdirin, yəni kiçik ölçülü olanlar bir arada, həcmli yumşaq olanlar bir arada, formasını saxlayanları isə içini doldurub saxlamaq gərəkdir.\nÜmumiyyətlə, Mari Kondonun dediyinə görə, biz həddən artıq geyim və əşyalardan ona görə əl çəkə bilmirik ki, bizim bu əşyalarla sıx bağlantımız var, daha doğrusu, keçmişimiz və gələcəyimiz ilə bağlı qorxularımız bizə mane olur. Nəticə olaraq, belə bir fikrə gəlirik ki, evimizdə olan əşya və geyimlərimizi səliqələyə salsaq, həyatımızı da səliqəyə salmış oluruq. Bu üzdən, geyim və əşyalarınıza bir əl çəkin, sizə lazım olmayan, heç sevmədiyiniz və ya geyindikdə sizə sevinc gətirməyən əşyaları evinizdən çıxarın. Sizə söz veririk ki, yüngüllüyü dərhal hiss edəcəksiniz!\nİndi deyəcəksiniz ki, yaxşı, evimizi və həyatımızı səliqəyə saldıq, bəs bizə sevinc gətirməyən, neqativ əşyalarla nə edək? Zibilliyə atası deyilik ki... Təbii ki, heç nəyi atmaq lazım deyil, özü də ki, “sustainable fashion” cərəyanının trenddə olduğu dövrdə. Bunun üçün bir neçə seçim var:\nson aylar Azərbaycanda (inkişaf etmiş ölkələrdə bu bir mədəniyyətdir artıq!) populyarlıq qazanan 2-ci əl mağazalarında sata bilərsiniz. Beləliklə də, əşyalarınız yeni sahibinə çataraq həyata davam edəcək. Lüks markalı geyimlərinizi dünyada məşhur olan Vestiaire ( https://us.vestiairecollective.com/ ), The Real Real (https://www.therealreal.com/), Azərbaycanda isə tanınan Luxout (https://www.luxout.net/) kimi saytlarda sata bilərsiniz. Mass-market geyimlərinizi isə Garage Sale edib və ya müxtəlif Facebook qruplarında simvolik qiymətə sata bilərsiniz.\nxeyriyyə cəmiyətlərinə hədiyyə edə bilərsiniz\ncins geyimlərinizi isə recycle, yəni yenidən istehsal olunmuş mövzusunda çalışan yerli dizaynerimiz Renara Shamsiyevaya ötürə bilərsiniz, o da öz növbəsində onları yeni kolleksiyasında istifadə edəcək.\nHə, necədir? Bəyəndiniz? Əgər mövzu maraqlı gəldisə, tövsiyyə edirik ki, yuxarıda qeyd olunanları həyata keçirib, nəticələri bizimlə paylaşasınız.


Orta Asiyanın türk dövlətləri Azərbaycanı necə dəstəkləyir? – Ekspert fikri – Yenicag.Az\nAna Səhifə Siyasət Orta Asiyanın türk dövlətləri Azərbaycanı necə dəstəkləyir? – Ekspert fikri\nOrta Asiyanın türk dövlətləri Azərbaycanı necə dəstəkləyir? - Ekspert fikri\nYeni Çağ Media Qrupu – Mart 01, 2017 - 16:51\nAzərbaycan uzun illərdir ki, Ermənistan tərəfdən təcavüzə məruz qalıb. Ancaq Azərbaycanın haqq səsini tam olaraq müdafiə edən bir dövlət var, o da qardaş Türkiyədir. Digər türkdilli dövlətlər isə Qarabağ məsələsilə bağlı Azərbaycana tam şəkildə dəstək vermirlər. Hətta bəziləri Ermənistanla əlaqə də qurub. Görəsən, nədən Qarabağ məsələsində, Türkiyəni çıxmaq şərtilə, digər türk dünyası dövlətləri Azərbaycana tam olaraq dəstək göstərmirlər? Kimdir, onlara bu istiqamətdə əngəl olan?\nMəsələ ilə bağlı Yenicag.az-a açıqlama verən politoloq Elşən Manafovun fikrincə, Mərkəzi Asiyanın türkdilli dövlətləri Moskvanın təzyiqlərindən çəkindiyindən Qarabağ məsələsinin həllində Azərbaycana birmənalı olaraq dəstək və arxa ola bilmirlər:\n“Azərbaycanın problemlərinə dəstək olmaq məsələsində təbii ki, Türkiyənin strateji və hərbi baxımdan mövqeyi daha böyük önəm və əhəmiyyət kəsb edir. Türkiyə həqiqətən də bölgənin ən böyük və güclü dövlətlərindən biridir. Bu mənada münaqişə daha böyük fazaya keçərsə, Türkiyənin Ermənistana təzyiqi üçün kifayət qədər çeşidli və fərqli imkanları var. Türkiyə NATO üzvüdür. Onun özünün də Cənubi Qafqazda təhlükəsizlik və sabitliklə bağlı məsələlərdə marağı var. Digər tərəfdən Ankara strateji müttəfiqimizdir. Bütün bunlar Türkiyənin yanımızda olmasını təmin edir. Amma deməzdim ki, MDB məkanında yaranan digər türkdilli dövlətlər Türkiyə ilə müqayisədə Azərbaycanın bir nömrəli probleminə münasibətdə daha fərqli mövqe sərgiləyir. Məsələn, Özbəkistanın Ermənistanla ümumiyyətlə, diplomatik münasibətləri yoxdur. Digər tərəfdən, Ermənistanla birgə Rusiyanın patronajlığı altında yaranan Kollektiv Təhlükəsizlik Müqaviləsi Təşkilatı tərkibindəki türkdilli dövlətlərdən Qazaxıstanla Qırğızıstan bir qayda olaraq Dağlıq Qarabağ probleminin tənzimlənməsi istiqamətində gedən danışıqların həmişə Azərbaycanın ərazi bütövlüyü çərçivəsində həllinin vacibliyi mövqeyindən çıxış ediblər. Keçən il cəbhə xəttində 4 günlük hərbi əməliyyatlar başlayanda erməni tərəfi KTMT-də təmsil olunan dövlətlərin ona dəstək verərək, Azərbaycanın xeyrinə olmayan bəyanatlarla çıxış edəcəyini güman edirdi. Amma hər şey ermənilərin gözlədiklərinin əksinə oldu. Nəinki türkdilli dövlətlər olan Qazaxıstanla Qırğızıstanın, hətta xristian ölkəsi Belarusun məsələdə tutduğu mövqe İrəvanda çaşqınlıq yaratdı. Lakin onu da nəzərə alaq ki, Mərkəzi Asiyanın türkdilli dövlətlərinin Rusiya ilə münasibətlərinin məlum xarakteri də onlara Qarabağ məsələsində daha sərbəst və fərqli mövqe sərgiləməyə imkan vermir.\nRusiya tərəfi prezident Putinin Qırğızıstana səfəri zamanı Moskvanın bu ölkədəki hərbi bazalarının hansı müddətədək qalması məsələsinə toxundu. Habelə, Qırğızıstanda olan hakimiyyət dəyişikliyi bilavasitə Rusiyanın hərbi-siyasi dəstəyi şəraitində baş verdi. Digər tərəfdən, Moskvanın bu dövlətlərə təsiri bəs edir ki, onlar bir qayda olaraq, Qarabağ münaqişəsində Rusiya faktorunu nəzərə almalı olsunlar. Məsələn, Qırğızıstanda ABŞ-a məxsus “Manas” hərbi bazasının çıxarılması və onun Rusiya bazası ilə əvəzlənməsi, Özbəkistanın KTMT-dın çıxıb yenidən ora üz tutması, İslam Kərimovun ölümündən sonra Moskvanın burada məhz rusiyayönümlü siyasətçinin hakimiyyətə gəlməsi üçün bir sıra addımlar atması göstərir ki, Kremlin Mərkəzi Asiyadakı türkdilli dövlətlərə müəyyən təsir imkanları var. Hansı ki, bu təsirlər də həmin dövlətlərə Dağlıq Qarabağ məsələsində daha ciddi və birmənalı mövqe sərgiləməyə imkan vermir”.


Əli Əhmədov Avropa İttifaqının Azərbaycandakı nümayəndəliyinin rəhbəri ilə görüşüb » Naxcivanxeberleri.com\n16:29 - Zakir Həsənov həmsədrlərlə cəbhənin Qazax istiqamətindəki vəziyyəti müzakirə edib\n16:20 - Azərbaycanın dövlət müstəqilliyinin 28-ci ildönümü AMEA Naxçıvan Bölməsində qeyd olunub\nAzərbaycanın dövlət müstəqilliyinin 28-ci ildönümü AMEA Naxçıvan Bölməsində qeyd olunub\nDYP əməkdaşları yolda yanan avtomobili söndürüblər\nBaş Nazirin müavini Əli Əhmədov Avropa İttifaqının Azərbaycandakı nümayəndəliyinin rəhbəri Kestutis Yankauskasla görüşüb.\nNAXCİVANXEBERLERİ.COM xəbər verir ki, Nazirlər Kabinetindən verilən məlumata görə, görüşdə Şərq Tərəfdaşlığı çərçivəsində Avropa İttifaqının yardımı hesabına Azərbaycanda həyata keçirilən layihələrin icra vəziyyəti müzakirə olunub.\nAvropa İttifaqının Azərbaycandakı nümayəndəliyinin rəhbəri Kestutis Yankauskas isə bildirib ki, Azərbaycan ilə Avropa İttifaqı arasında mövcud olan etibarlı tərəfdaşlıq əlaqələri xüsusi əhəmiyyətə malikdir. O, növbəti illərdə Fəaliyyət Proqramları çərçivəsində AB-nin Azərbaycanda icra olunacaq yeni layihələrinin daha effektiv, səmərəli və vaxtında həyata keçirilməsi üçün zəruri olan işlər haqqında fikirlərini də açıqlayıb. Söhbət zamanı qarşılıqlı maraq doğuran bir sıra digər məsələlər ətrafında da geniş fikir mübadiləsi aparılıb.\n"Azərbaycanla Avropa İttifaqı arasında yeni sazişlə bağlı danışıqlarda irəliləyişlər əldə olunmaqdadır"\nNaxçıvan nümayəndəliyinin rəhbəri Ukraynanın Azərbaycandakı səfiri ilə görüşüb-FOTO\nNaxçıvan Muxtar Respublikası Ali Məclisində görüş - FOTO\nBugün, 11:30 Könüllü fəaliyyət və onun qanunla nizamlanması-Elvin Zeynalov yazır...\nBugün, 11:18 Bu ay Azərbaycanda 9 xarici startap qeydiyyatdan keçib


Arif Ələsgərov kimdir? - Personalar\nAna səhifə>İncəsənət xadimi>Rəssam>Arif Ələsgərov kimdir?\n181 1 dəqiqədə oxunur\nArif Ələsgərov 18 mart 1944-cü ildə Bakı şəhərində anadan olub. O, Əzim Əzimzadə adına Azərbaycan Dövlət Rəssamlıq Məktəbində və V.İ.Muxina adına Leninqrad Ali Bədii-Sənaye Məktəbində təhsil almışdır. Arif Ələsgərov məzunu olduğu Azərbaycan Dövlət Rəssamlıq Məktəbində müəllim, 1977–2001-ci illərdə isə Azərbaycan Dövlət Mədəniyyət və İncəsənət Universitetində müəllim, baş müəllim və dosent çalışmışdır. 2001–2008-ci illərdə Azərbaycan Dövlət Rəssamlıq Akademiyasında kafedra müdiri vəzifəsində çalışmış və professor elmi adını almışdır. O, 2008-ci ildən Trabzondakı Qaradəniz Texniki Universitetində Rəssamlıq fakültəsinin professoru və kafedra müdiri olmuşdur. 2016-cı ildən Azərbaycan Dövlət Rəssamlıq Akademiyasının professoru olaraq işləyir. O, 1975-ci ildən bəri SSRİ Rəssamlar İttifaqının üzvü olmuşdur.\nYaradıcılığında milli dəyərlərin, ədəbi irsin, türkçülük ideyalarının və qədim ənənələrin təbliğatçısı kimi çıxış edir və özünəməxsus qrafik üsluba malikdir. Onun əsərlərinin əsas mövzusunu Abşeron, Bakı və bakılılar əhatə edir. Rəssamın bir sıra kompozisiyalarının, həmçinin “Ayaqqabıçı”, “Xatirələr”, “Balıqçı” və digər əsərlərinin leymitivini nostalgiya, Bakı mühiti, milli-mədəni köklərə bağlılıq təşkil edir. Onun özünəməxsus ifadə tərzi vardır. Yaradıcılığında “Qocalar-idmançılar” və “Bizim veteranlar” adlı iki böyük silsilə əsas yer tutur.\nArif Ələsgərov yaradıcılığının mövzu və bədii obrazlar dairəsi geniş və müxtəlifdir. Adətən rəssamın mücərrəd yaradıcı təfəkkürü onu fiqurativlikdən tamamilə azad olan əsərlər yaratmağa təşviq edir. Bu kimi əsərlərdə real aləmin əşya və personajlarına eyham olmur. Onun “Həyatın başlanğıcı”, “Göy qurşağı”, “Röya”, “Köhnə həyət” və digər əsərlərində harmoniya və sakitliyin bir birini izlədiyi gizli daxili aləm öz əksini tapır.\n1972-ci ildən bəri Arif Ələsgərov respublika, ümumittifaq və beynəlxalq sərgilərin iştirakçısıdır. Onun əsərləri Azərbaycan Dövlət İncəsənət Muzeyi, Azərbaycan Respublikası Mədəniyyət Nazirliyinin fondu, Moskva Şərq Xalqları İncəsənəti Muzeyində, Parisdəki Azərbaycan Səfirliyində, həmçinin də Polşa, Macarıstan, Yaponiya, İtaliya, Fransa, ABŞ, İngiltərə, Finlandiya, Almaniya, Lüksemburq, Norveç və Türkiyədə şəxsi kolleksiyalarda saxlanılır.\nRəssam “Estamp tarixi və ofort” və “Dizaynda kompozisiya” adlı kitabların müəllifidir.


Yoluxma zamanı hansı dərmanlar təhlükə yaradır?\n13 Yanvar 09:55 | 2 143\nABŞ-ın Sinsinati ştatının uşaq xəstəxanasının mütəxəssisi, tibb elmləri doktoru Coşua Şaffsin koronavirus infeksiyasına yoluxma halında hansı dərman preparatlarından imtina edilməli olduğu barədə danışıb. SİA xəbər verir ki, bu haqda Good Housekeeping jurnalı yazır.\nTibb mütəxəssisi yoluxma halında antidiareya preparatlarının loperamidlə birgə qəbulunu dayandırmağı tövsiyə edib. Onun sözlərinə görə, bu kimi dərmanlar səbəbindən bağırsağın fəaliyyəti ağırlaşır ki, bu da öz növbəsində orqanizmdə olan bakteriyaların təmizlənməsinə maneələr yaradır.\nŞaffsin inqolyatorlardan da imtina etməyi məsləhət görüb. Mütəxəssis vurğulayıb ki, əgər astma xəstəliyi yoxdursa, ondan istifadə etmək tövsiyə edilmir. Belə ki, astma olmayan insan inqolyatordan istifadə edərsə, o ürəyə zərər vura bilər.\nAmerikalı elmlər doktoru əlavə edib ki, tərkibində fenilafrin olan istənilən preparatlar da ürəyə zərər verir. Belə ki, bu vasitə bir çox nazal spreylər tərkibinə daxildir. Mütəxəssis həmçinin bildirib ki, bu, daha çox yuxarı təzyiqi olan insanlara böyük təhlükə yaradır.